title: Obeliski

text: Obeliskit louhittiin hyvin kovista kivilajeista kuten Assuanin graniitista, jotta ne eivät halkeaisi. Graniittia työstettiin kivityökaluilla. Aluksi obeliskin ääriviivat merkittiin kallioon, ja sitten sitä ympäröivä kallio poistettiin diabaasisurvimilla. Obeliski irrotettiin kalliosta lopulta vipujen avulla, nostettiin puukannattimien varaan ja siirrettiin puisella kelkalla Niilille tasaista pengertä pitkin. Vetämiseen tarvittiin usein tuhatkin miestä. Joella obeliski lastattiin suureen proomuun. Eräässä lastausmenetelmässä proomu siirrettiin kanavaan ja ankkuroitiin pohjaan kivilastilla. Obeliski vedettiin sen päälle poikkisuunnassa, proomun kivilasti purettiin ja obeliski kierrettiin oikein päin. Hitaan jokikuljetuksen jälkeen määränpäässä obeliski pystytettiin ja lopuksi viimeisteltiin hiomalla ja koristelemalla. Pystytysmenetelmiä ei tunneta, mutta mahdollisesti obeliski vedettiin pystyyn aluksi vipujen ja puukannattimien ja lopuksi köysien avulla. Kaikki nykyaikana tehdyt yritykset pystyttää obeliski muinaisten egyptiläisten käyttämällä teknologialla ovat epäonnistuneet.


title: Obeliski

text: Suurin koskaan tehty obeliski oli keskeneräiseksi jäänyt, 1400-luvulta eaa. peräisin oleva obeliski, joka kuitenkin halkesi Assuanissa jo louhoksella. Siitä olisi tullut kooltaan 41,75 metriä ja 1150 tonnia. Suurin pystytetty obeliski Egyptissä on Karnakissa oleva Hatšepsutin obeliski (n. 1458 eaa.), joka on 29,56 metriä korkea ja painaa noin 320 tonnia. Sitäkin suurempi on Roomaan siirretty Thutmosis III:n obeliski (n. 1430 eaa.), joka on 32,18 metriä korkea ja 450 tonnin painoinen.


title: Obeliski

text: Ainoa yhä alkuperäisessä paikassaan sijaitseva egyptiläinen obeliski on Senusret I:n (1971–1926 eaa.) obeliski Heliopoliksessa. Muut obeliskit on siirretty nykyaikana uusiin paikkoihin tai annettu lahjaksi pois Egyptistä. Monet niistä ovat päätyneet koristamaan Euroopan suurkaupunkien aukioita, kuten Place de la Concordelle Pariisiin, Pietarinaukiolle Roomaan, sekä Lontooseen (Kleopatran neula).


title: Obeliski

text: Etiopian Aksumissa oli aikoinaan useita obeliskeja, joista ainoan säilyneen Mussolini siirrätti Roomaan vuonna 1937. Aksumin obeliski palautettiin Etiopiaan huhtikuussa 2005.


title: Obeliski

text: Uuden ajan obeliskeista eräitä tunnetuimpia ovat Washington-monumentti Yhdysvaltain pääkaupungissa Washingtonissa sekä Buenos Airesin obeliskin Argentiinassa.


title: Obeliski

text: Helsingin Kauppatorilla on punagraniittinen obeliski, Keisarinnankivi. Se pystytettiin Nikolai I:n puolison keisarinna Aleksandran Helsingin-vierailun muistoksi 1835. Sen huipulla on kullattu maapallo, jonka päällä on Venäjän kaksipäinen kotka. Venäläiset matruusit poistivat helmikuun vallankumouksen aikana pronssisen pallon ja kaksoiskotkan, mutta ne palautettiin vuonna 1971 entiselle paikalleen.


title: Obeliski

text: Tampereen teknillisen yliopiston Tietotalon edustalla on 13,5-metrinen Prisma-obeliski, jonka pinta on ruostumatonta terästä ja sisäosa valettu betonielementeistä.


title: Obeliski

text: Hyvinkäällä Donnerinpuistossa sijaitsee 14 metriä korkea Ossian Donnerin kunniaksi pystytetty graniittiobeliski.


title: Luigi Dallapiccola

text: Luigi Dallapiccola (3. helmikuuta 1904 Pisino d’Istria, Itävalta-Unkari [nyk. Pazin, Kroatia] – 19. helmikuuta 1975 Firenze) oli italialainen säveltäjä. Hän opiskeli pianonsoittoa Firenzen konservatoriossa, jossa hän itse toimi professorina vuosina 1931–1967. Dallapiccola sai myös opetusta sävellyksessä Vito Frazzilta.


title: Luigi Dallapiccola

text: Dallapiccola alkoi saavuttaa tunnettavuutta Mussolinin Italiassa. Hän oli kuitenkin fasistien vastustaja ja joutuikin hengenvaaraan toisen maailmansodan aikana. Esimerkiksi sellaiset aiheet kuin vaino, vankeus ja tyrannian vastustaminen ovat hänen tuotannossaan usein esillä. Yhdeksi säveltäjän viimeisistä teoksista jäi ooppera "Ulisse" (1960–1968). Heikkenevä terveys vaikeutti hänen sävellystyötään viimeisinä vuosina. Säveltäjä kuoli keuhkoödeemaan.


title: Luigi Dallapiccola

text: "Ulissen" lisäksi Dallapiccolan tuotantoon kuuluvat muiden muassa oopperat "Volo di notte" (kantaesitetty 1940) ja "Vanki" (kantaesitetty 1950). "Encyclopædia Britannican" mukaan säveltäjästä tekee huomionarvoisen 12-säveljärjestelmän hyödyntäminen lämpimässä, emotionaalisessa ilmaisussa.


title: Luigi Dallapiccola

text: Vuosina 1930–1932 Dallapiccola sävelsi kaksi teosta Kalevalan tekstiin: "Due liriche del Kalewala" (1930) ja "Tre studi" (1932).


title: Halikarnassos

text: Halikarnassos (), nykyinen Bodrum, oli antiikin aikana kreikkalainen kaupunki Vähän-Aasian lounaisrannalla Kaariassa.


title: Halikarnassos

text: Salamiin meritaistelusta tunnettu Artemisia oli Halikarnassosksen hallitsija. Halikarnassos kuului persialaissotien jälkeen Deloksen meriliittoon, mutta Antalkidaan rauhan jälkeen vuonna 387 eaa. Halikarnassos joutui Persian valtaan.


title: Halikarnassos

text: Hekatomnidien hallitsijasukuun kuulunut persialainen satraappi Mausollos siirsi pääkaupunkinsa Halikarnassokseen. Mausolloksen veli Piksodaros yritti liittoutua Makedonian Filippos II:n kanssa, mutta epäonnistui. Aleksanteri Suuren valloitusten aikana persialaisten joukkojen päällikkö Memnon piti Halikarnassosta laivastonsa tukikohtana. Aleksanteri Suuri valtasi kaupungin piirityksen jälkeen (Halikarnassoksen piiritys) ja antoi kaupungin takaisin Mausolloksen siskolle Adalle.


title: William Ewart Gladstone

text: William Ewart Gladstone (s. 29. joulukuuta 1809 Liverpool – 19. toukokuuta 1898 Hawarden) oli brittiläinen liberaali valtiomies, jonka uraan kuuluivat Yhdistyneen kuningaskunnan nelinkertainen pääministeriys vuosina 1868–1874, 1880–1885, 1886 ja 1892–1894, 27 vuotta hallitusten jäsenenä ja yli 60 vuotta parlamentaarikkona. Hän oli huomattava yhteiskunnallinen uudistaja ja poliittisen vastustajansa Benjamin Disraelin ohella 1800-luvun merkittävin brittiläinen valtiomies. Hän pyrki ratkaisemaan Irlannin-kysymyksen, edistämään vapaakauppaa ja parantamaan sosiaaliturvaa. Gladstonen lempinimiä olivat ”mahtava vanhus” ("Grand Old Man") ja ”kansan William” ("People’s William").


title: William Ewart Gladstone

text: William Ewart Gladstone syntyi vuonna 29. joulukuuta 1809 Liverpoolissa John Gladstonen ja Ann Gladstonen (o.s. Robertson) neljäntenä poikana. Ristimänimensä hän sai isänsä liikekumppanin William Ewartin mukaan. Hänen molemmat vanhempansa olivat skotlantilaista sukua, ja vaikka Gladstone asui koko elämänsä Englannissa, hän säilytti puheessaan kotona oppimansa skottilaisen korostuksen.


title: William Ewart Gladstone

text: John Gladstone (1763–1851), vuoteen 1835 asti John Gladstones ja aatelointinsa jälkeen vuodesta 1845 sir John Gladstone, oli yksi Liverpoolin rikkaimpia liikemiehiä, joka oli aloittanut uransa kauppa-apulaisena ja kohonnut suurkauppiaaksi ja laivanvarustajaksi. Liikeuransa ohella hän toimi aktiivisesti Tory-puolueessa (konservatiivisessa puolueessa) ja istui kymmenkunta vuotta alahuoneen jäsenenä. John Gladstone oli George Canningin, aikansa vaikutusvaltaisimman torypoliitikon ja ministerin, innokas poliittinen tukija ja ystävä, ja myös William tapasi Canningin ensi kertaa jo kolmivuotiaana. Gladstonen perhe oli evankelinen, kuten monet ylemmän keskiluokan perheet tuohon aikaan, ja sen päivittäistä elämää leimasivat säännölliset hartaudenharjoitukset sekä tiukka herännäiskristillinen vakaumus.


title: William Ewart Gladstone

text: William Gladstone peri kotoaan sekä poliittisen konservatismin että evankelisen kristillisyyden. Anne Gladstone näki nuorimman poikansa ”kääntyneen uskollisesti Jumalaan” jo kymmenvuotiaana, ja John Gladstone puolestaan suunnitteli pojalleen poliitikon uraa. Vuonna 1821 William lähetettiin yläluokkaiseen Eton Collegeen saamaan klassista koulutusta, missä hän opiskeli vuoteen 1827 asti. Vuonna 1829 hän siirtyi Oxfordin yliopiston Christ Churchiin opiskelemaan historiaa ja humanistisia tieteitä sekä isänsä kehotuksesta myös matematiikkaa. Hän sijoittui parhaaseen luokkaan historian ja matematiikan loppukokeissaan vuonna 1831. Hän oli myös Oxfordin tiedeyhdistyksen presidentti.


title: William Ewart Gladstone

text: Valmistuttuaan yliopistosta uskonnollinen Gladstone haaveili pappisurasta, mutta John Gladstone tahtoi tehdä pojastaan valtiomiehen. William lähetettiin 1831–1832 ajan tavan mukaan kiertomatkalle Eurooppaan, muun muassa Italiaan, noin kuuden kuukauden ajaksi laajentamaan sivistystään, ja syksyllä 1832 hän osallistui ensimmäisiin parlamenttivaaleihinsa.


title: William Ewart Gladstone

text: William Gladstone nousi parlamentin alahuoneeseen vuonna 1832 vain 23-vuotiaana. Hänet valittiin Tory-puolueen edustajana Newarkin vaalipiiristä. Valinta tapahtui pitkälti suhteiden avulla: erään Gladstonen Oxfordin-aikaisen opiskelutoverin isä oli Newcastlen herttua, Newarkin seudun mahtimies ja suurmaanomistaja. Kun Gladstonea suositeltiin herttualle ”lupaavana nuorena konservatiivina”, tämän nouseminen parlamenttiin Newarkin edustajana oli lähinnä järjestelykysymys.


title: William Ewart Gladstone

text: Ensimmäisessä parlamenttipuheessaan 17. toukokuuta 1833 Gladstone vastusti orjuuden välitöntä lakkauttamista Britannian siirtomaissa. Myöhemmissä puheissaan hän puolusti muun muassa Irlannin anglikaanisen valtionkirkon asemaa ja protektionistista talouspolitiikkaa. Nuori Gladstone herätti huomiota, ja vuosina 1834–1835 hän toimi Robert Peelin hallituksessa nuorempana rahaministerinä sekä siirtomaa-asioiden alivaltiosihteerinä.


title: William Ewart Gladstone

text: Ensimmäisen ministerikautensa jälkeen Gladstone julkaisi teokset "The State in its Relations with the Church" (1838) ja "Church Principles considered in their Results" (1840), joissa hän esitteli uskonnollisia periaatteitaan. Teoksissa Gladstone piti valtion ja kirkon tiivistä liittoa yhteiskunnan peruspilarina ja puolusti Irlannin anglikaanisen valtionkirkon voimakasta asemaa siteenä Englannin ja Irlannin välillä. Teokset saivat osakseen runsaasti huomiota, mutta myös arvostelua. Näkyvin kriitikko oli liberaali historioitsija Thomas Macaulay, joka nimitti Gladstonea ironisesti ”ankarien ja taipumattomien Toryjen nousevaksi toivoksi”.


title: William Ewart Gladstone

text: Vuonna 1841 sir Robert Peel palasi pääministeriksi ja teki Gladstonesta hallituksensa toisen kauppaministerin, samalla kun Gladstonesta tehtiin myös Privy Councilin jäsen. Peelin hallitus ryhtyi tarmokkaasti purkamaan protektionistista suojatullipolitiikkaa huolimatta siitä, että pääministerin oma puolue eli toryt olivat sen voimakkaita kannattajia. Pääasiallisen kimmokkeen tähän antoi 1830-luvun lopun katokausi, jonka aikana Britannia osoittautui kyvyttömäksi omavaraiseen ruuantuotantoon. Gladstone, joka aiemmin oli kuulunut protektionisteihin, kallistui pian Peelin puolelle. Gladstone oli keskeisenä tekijänä valmistelemassa hallituksen finanssipoliittisia uudistuksia, joihin kuuluivat tullien alentaminen sekä säännöllisen tuloveron säätäminen.


title: William Ewart Gladstone

text: Gladstone erosi Peelin hallituksesta 1845, kun se ehdotti valtiollisen tuen myöntämistä irlantilaiselle Maynoothin katoliselle pappiskoululle. Gladstone oli jo lieventänyt aiempia mielipiteitään kirkon ja valtion suhteesta eikä vastustanut ehdotusta, mutta hän ei halunnut antaa sellaista vaikutelmaa, että hän luopuisi mielipiteistään pitääkseen ministerinpaikkansa. Erottuaan hallituksesta hän äänesti esityksen puolesta parlamentissa. Gladstone kuitenkin palasi Peelin hallitukseen siirtomaa-asioiden valtiosihteeriksi vielä samana vuonna. Hänen oli uusittava edustajanpaikkansa, mutta vanhoillinen Newcastlen herttua ei enää suostunut tukemaan häntä, joten hän siirtyi Oxfordin yliopiston parlamenttiedustajaksi vuoden 1847 vaaleissa oltuaan 18 kuukautta vailla edustajanpaikkaa.


title: William Ewart Gladstone

text: Perunaruttoepidemian aiheutettua Irlannissa nälänhädän Peelin hallitus antoi 1846 esityksen viljatullien täydellisestä poistamisesta. Esitys läpäisi alahuoneen, jossa sitä kannattivat oppositiopuolue Whigit ja maltilliset Toryt. Hallitus kuitenkin kaatui nopeasti, kun viljatullikysymyksestä suuttuneet vanhoilliset Toryt äänestivät sitä vastaan seuraavassa lakiesityksessä. Tämän puolueen sisäisen välirikon seurauksena Peel ja häntä kannattaneet maltilliset Toryt, joukossa Gladstone, irtautuivat torypuolueesta ja muodostivat parlamenttiin niin sanotun peeliläisen ryhmän. Peeliläiset tukivat lordi John Russelin Whig-hallitusta. Peelin kuoltua 1850 Gladstonesta tuli tämän ryhmittymän johtaja.


title: William Ewart Gladstone

text: 1840-luvulla Gladstone myös aloitti työnsä Lontoon prostituoitujen hyväksi. Hän kierteli öisin Lontoon kaduilla, keskusteli tapaamiensa prostituoitujen kanssa ja rohkaisi heitä muuttamaan elämäntapansa. Gladstone myös tuki rahallisesti Clewerissä sijainnutta kristillistä ”pelastuskotia” ja auttoi järjestämään työtä entisille prostituoiduille. Hän jatkoi tätä toimintaa myös pääministerivuosinaan. Vuonna 1927, kolmekymmentä vuotta Gladstonen kuoleman jälkeen, Gladstonen perikunta haastoi oikeuteen kirjailijan, joka väitti hänen käyttäneen hyväkseen prostituoitujen palveluksia. Valamiehistö totesi tällöin yksimielisesti, että kaikki todisteet tukevat ”edesmenneen Mr. W. E. Gladstonen korkeaa moraalia”. Rouva Catherine Gladstone tuki miehensä pelastustyötä ja myös toisinaan osallistui tämän öisille retkille.


title: William Ewart Gladstone

text: Gladstone vieraili Napolissa vuonna 1850 noin neljän kuukauden ajan ja järkyttyi Molempain Sisiliain kuningaskunnan kuninkaan, Ferdinand II:n, tyrannimaisesta hallinnosta. Hän julkaisi 1851 teoksen "Kirjeitä lordi Aberdeenille", jossa hän kertoi käynneistään napolilaisissa vankityrmissä ja Ferdinand II:n harjoittamasta vainosta. Teos herätti suurta kohua sekä Britanniassa että Euroopassa. Italian yhdistymissodan sankari Giuseppe Garibaldi kiitti myöhemmin Gladstonea tämän kirjoituksista, jotka käänsivät eurooppalaisen mielipiteen Napolin mielivaltaista hallintoa vastaan.


title: William Ewart Gladstone

text: Russelin Whig-hallitus kaatui 1852, ja lordi Derby muodosti Tory-hallituksen. Gladstonea pyydettiin valtiovarainministeriksi, mutta hän kieltäytyi, koska hänen poliittiset näkemyksensä olivat etääntyneet liian kauas Toryjen linjasta. Valtiovarainministeriksi nousi Benjamin Disraeli, joka julkisti ensimmäisen budjettinsa joulukuussa. Gladstone hyökkäsi voimakkaasti budjettia vastaan, ja on pidetty suurelta osin hänen ansionaan, että Disraelin budjetti ja sen myötä koko hallitus kaatuivat. Tämä oli Gladstonen ja Disraelin ensimmäinen merkittävä poliittinen kamppailu.


title: William Ewart Gladstone

text: Gladstonesta tuli valtiovarainministeri lordi Aberdeenin hallitukseen, joka koottiin whigien ja peeliläisten pohjalle. Hän yritti kumota tuloveron, mutta päätyi lopulta korottamaan sitä, koska Krimin sota nieli valtion varoja. Hallitus kaatui vuonna 1855 sen kieltäydyttyä teettämästä selvitystä Krimin sodan aikaisen armeijan tilasta. Lordi Derby palasi pääministeriksi 1858, ja Gladstone kieltäytyi jälleen ministeriydestä, osaksi poliittisista syistä ja osin siksi, ettei halunnut työskennellä samassa hallituksessa Disraelin kanssa. Derbyn hallituksen kaaduttua 1859 Henry Palmerston muodosti hallituksen whigeistä ja peeliläisistä, valtiovarainministerinä jälleen Gladstone.


title: William Ewart Gladstone

text: Tämän hallituksen muodostamista pidetään käännekohtana Britannian poliittisessa historiassa: vanhoista whigeistä, peeliläisistä ja radikaaleista muodostui moderni liberaalinen puolue. Samalla Gladstone jätti lopullisesti konservatiivit oltuaan muiden peeliläisten kanssa kymmenen vuotta toryjen ja whigien välissä.


title: William Ewart Gladstone

text: Gladstonen politiikka muuttui askel askeleelta radikaalimmaksi. Yhdysvaltain sisällissodan aikana valtiovarainministeri Gladstone piti voimakkaita puheita etelävaltioiden itsenäisyyden puolesta. Tämä herätti närkästystä, koska Britannian virallinen politiikka oli puolueeton, ja Gladstone totesi myös itse myöhemmin tehneensä virhearvion. Vuonna 1864 hän alkoi ajaa valtiollisen äänioikeuden laajentamista ja suututti sekä pääministeri Palmerstonin että kuningatar Viktorian. Pitkälti samasta syystä hän menetti edustajanpaikkansa Oxfordissa, mutta tuli valituksi eteläisessä Lancashiressa.


title: William Ewart Gladstone

text: Vuonna 1866 John Russellin hallitus (joka oli seurannut Palmerstonia tämän kuoltua 1865) esitti parlamentille ehdotuksen uudeksi äänioikeuslaiksi. Hankkeen takana oli pääasiassa Gladstone, ja siinä ehdotettiin äänioikeuteen vaadittavien taloudellisten ehtojen alentamista ja näin 400 000 uuden keski- ja työväenluokkaisen äänestäjän syntyä. Ehdotusta vastustivat sekä toryt että radikaalit liberaalit, jotka pitivät sitä riittämättömänä, ja hallitus kaatui. Lordi Derby nousi jälleen tory-hallituksen ministeriksi ja Disraeli valtiovarainministeriksi. Derby ja Disraeli esittivät vuonna 1867 oman, vielä pidemmälle menevän äänioikeusuudistuksensa: tämä merkitsi 1,5 miljoonan uuden äänioikeutetun lisäystä Englannin yhteiskunnassa. Uusi vaalilaki antoi äänioikeuden kaupunkien työläisille, jotka omistivat asunnon tai olivat päävuokralaisia, ja osalle maaseudun asukkaista.


title: William Ewart Gladstone

text: Derbyn ja varsinkin Disraelin toimintaa vaaliuudistuksessa on usein pidetty poliittisen opportunismin huipentumana ja tahallisena nöyryytyksenä Gladstonea kohtaan.


title: William Ewart Gladstone

text: Lordi Palmerstonin kuoltua 1865 ja lordi John Russellin vetäydyttyä politiikasta 1867 Gladstonesta tuli liberaalien johtaja. Vuoden 1868 vaaleissa hän menetti paikkansa Lancashiressa, mutta valittiin Greenwichissä. Liberaalit voittivat vaalit ja 58-vuotiaasta Gladstonesta tuli pääministeri seuraavaksi kuudeksi vuodeksi. Hänen pääministerikauttaan leimasivat vapaamieliset yhteiskunnalliset uudistukset, joiden päämääränä oli valtion menojen karsiminen sekä – liberalismin ideologian mukaisesti – ihmisten ja talouden mahdollisimman suuri toimintavapaus.


title: William Ewart Gladstone

text: Gladstone kiinnitti erityistä huomiota Irlannin asemaan. Hän ajoi 1869 läpi Irlannin kirkollislain uudistuksen, jonka jälkeen katolisten irlantilaisten ei enää täytynyt maksaa veroa Irlannin anglikaaniselle kirkolle – samalle, jonka asemaa hän oli nuorena konservatiivina kiivaasti puolustanut. Vuonna 1870 hyväksyttiin Irlannin maalaki, joka paransi irlantilaisten vuokraviljelijöiden asemaa. Merkittävä uudistus oli myös vuoden 1870 koululaki, jossa taattiin (ainakin teoriassa) kaikille 5–15-vuotiaille maksuton perusopetus. Gladstonen hallituksen aikana myös säädettiin yleinen vaalisalaisuus ja kiellettiin armeijan ja valtion virkojen myyminen sekä ruumiillisen kurituksen käyttäminen armeijassa rauhan aikana.


title: William Ewart Gladstone

text: Gladstone oli leimallisesti sisäpoliitikko, joka tunsi vastenmielisyyttä imperialismia kohtaan. Ulkopolitiikassa hänen päämääränään oli turvata vapaa kaupankäynti ylläpitämällä rauhaa ja poistamalla tulleja. Niin sanottu Alabama-kysymys, jossa Yhdysvallat vaati Britannialta korvausta siitä, että se oli sallinut etelävaltioiden rakentaa taistelulaivoja brittiläisillä telakoilla sisällissodan aikana, ratkaistiin Gladstonen myöntyväisyyden ansiosta Yhdysvaltain hyväksi 1872. Tämä ja eräät muut epäonniset ulkopoliittiset kysymykset laskivat hallituksen suosiota.


title: William Ewart Gladstone

text: Gladstonen hallituksen tie päättyi 1873, kun sen ehdotus Irlannin yliopistolaitoksen uudistamiseksi kaatui alahuoneessa. Syntyneen poliittisen pattitilanteen selvittämiseksi Gladstone hajotti parlamentin 1874 ja määräsi uudet vaalit, joissa konservatiivit voittivat. Benjamin Disraeli muodosti uuden hallituksen, ja Gladstone luopui liberaalien johtajuudesta sekä vetäytyi joksikin aikaa riviparlamentaarikoksi.


title: William Ewart Gladstone

text: Vuoden 1880 vaaleissa liberaalit voittivat uudelleen, ja Disraeli väistyi. Uusi liberaalijohtaja lordi Hartington luopui paikastaan suositun Gladstonen hyväksi. Konservatiivinen kuningatar Viktoria, jolla oli vahvoja antipatioita Gladstonea kohtaan, yritti turhaan saada Hartingtonia muodostamaan hallituksen. Lopulta kuningatar joutui nimittämään ”tuon kauhean vanhan miehen” (kuten hän Gladstonea kutsui) toiselle pääministerikaudelleen.


title: William Ewart Gladstone

text: Ulkopolitiikassa Gladstone pyrki karttamaan sotia ja konflikteja. Hän lopetti 1881 Disraelin aikana syttyneen ensimmäisen buurisodan, jossa Etelä-Afrikan buuritasavallat sotivat Britannian herruuspyrkimyksiä vastaan. Gladstonen hallitus tunnusti buurivaltion itsenäisyyden, sillä rajoituksella, ettei se saanut solmia ulkopoliittisia liittoja ilman Britannian suostumusta. Gladstone myös lopetti toisen englantilais-afganistanlaisen sodan vetämällä brittijoukot pois maasta.


title: William Ewart Gladstone

text: Gladstone muutti toista Irlannin maalakia. Hänen hallituksensa toteutti myös vuoden 1884 vaalilain, joka antoi äänioikeuden maaseudun asukkaille, noin kahdelle miljoonalle miehelle. Irlannin itsehallinto ("home rule") tuli tärkeimmäksi asiaksi Isossa-Britanniassa. Kenraali Gordonin kuolema Khartumissa Sudanissa vuonna 1885 oli loppu Gladstonen suosiolle. Kriitikot käänsivät hänen lempinimensä muotoon M.O.G Gordonin murhaajaksi. Gladstone erosi pääministerin virasta vuonna 1885.


title: William Ewart Gladstone

text: Vuonna 1886 hänen puolueensa oli liittoutunut irlantilaisten nationalistien kanssa kumoamaan lordi Salisburyn hallitusta. Gladstone valittiin uudelleen pääministeriksi. Gladstone antoi alahuoneelle 6. huhtikuuta 1886 lakiesityksen Irlannin itsehallinnosta. Alahuone kuitenkin hylkäsi esityksen ja Gladstone joutui eroamaan pääministerin virasta.


title: William Ewart Gladstone

text: Vuonna 1892 Gladstone valittiin neljännen kerran pääministeriksi. Hän otti uudelleen Irlannin itsehallinnon käsiteltäväksi asiaksi alahuoneessa. Alahuone hyväksyi esityksen, mutta ylähuone hylkäsi sen. Gladstone erosi pääministerin virasta 3. maaliskuuta 1894. Hän säilytti paikkansa alahuoneessa vuoteen 1895 asti.


title: William Ewart Gladstone

text: Vuonna 1895 hän perusti St. Deiniolsin kirjaston, jolle lahjoitti suurimman osan omista kirjoistaan ja 40 000 puntaa. Hän kuljetti yli 80-vuotiaana 23 000 kirjaa kottikärryillä neljännesmailin matkan kotoaan kirjastoon.


title: William Ewart Gladstone

text: Gladstone kuoli syöpään Hawarden linnassa 88-vuotiaana 19. toukokuuta 1898. Hänet on haudattu Westminster Abbeyhin.


title: William Ewart Gladstone

text: William Gladstonesta on kirjoitettu runsaasti elämäkerrallisia teoksia. Hänestä historiankirjoituksessa annettu kuva oli pitkään kaksijakoinen: liberaalit historioitsijat esittivät hänet suurena uudistajana ja valistuneena valtiomiehenä, konservatiiviset historioitsijat taas ahdasmielisenä ja tekopyhänä hahmona. Tavallisesti tähän liittyi Gladstonen ja Benjamin Disraelin vastakkainasettelu, jossa liberaalit pyrkivät tekemään Gladstonesta näytelmän sankarin ja Disraelista konnan, konservatiivit luonnollisesti toisin päin. Ensiksi mainitusta paras esimerkki on John Morleyn kirjoittama Gladstonen ”virallinen” elämäkerta, "The Life of William Ewart Gladstone" (1903). Jälkimmäistä kuvaa edustaa muun muassa W. F. Monypennyn ja G. E. Bucklen Disraeli-elämäkerta "The Life of Benjamin Disraeli, the Earl of Beaconsfield" (1929), joka on suurilta osiltaan hyökkäys Gladstonea vastaan. Modernimmat Gladstone-elämäkerrat tarkastelevat kohdettaan tasapuolisemmin.


title: William Ewart Gladstone

text: Gladstone kirjoitti itse luonnoksen omaelämäkerraksi, jota ei kuitenkaan julkaistu hänen elinaikanaan. Käsikirjoitus ilmestyi vasta 1971 osana "Prime Minister’s Papers" -julkaisusarjaa. Gladstonen päiväkirjat on julkaistu kokonaisuudessaan "The Gladstone Diaries" -sarjana, joka käsittää kaksitoista paksua osaa.


title: Garryales

text: Garryales on kaksisirkkaislahko, joka kuuluu asteridien toiseen pääryhmään Euasteridae I. Lahkon tunnetuimpia edustajia ovat koristekasveina käytetyt kiiltopensaat ("Aucuba").


title: Garryales

text: Lahkon kasvit ovat puuvartisia kasveja, joiden anatomisia ominaisuuksia ovat korkkijällen esiintyminen epidermissä tai sen alla, putkiloiden porrasmaiset perforaatiot, syysolujen rengashuokoset, ruodin johtojänteiden kaarimaisuus, kivisolujen eli sklereidien esiintyminen ja yksisoluiset karvat. Kasvit ovat kaksikotisia ja kukat ovat pieniä. Niissä on yksilokeroiset sikäimet, joissa on kutakin emilehteä kohden 1–2 kärki-istukallista siemenaihetta. Emin vartalo on enintään lyhyt. Hedelmä on avautumaton.


title: Garryales

text: Lahkossa on vain kaksi heimoa, mutta lahkon yhteyteen liittyy kolme heimoa lisää. Varsinaiset lahkoon kuuluvat heimot ovat:Lahkoon yhteyteen liitetyt heimot ovat:


title: Wilhelm Peterson-Berger

text: Olof Wilhelm Peterson-Berger (27. helmikuuta 1867 Ullånger, Ångermanland – 3. joulukuuta 1942 Östersund) oli ruotsalainen säveltäjä.


title: Wilhelm Peterson-Berger

text: Peterson-Bergerin tunnetuimpiin teoksiin kuuluu pianosarja "Frösöblomster". Muita sävellyksiä ovat mm. sinfoniat "Solitudo" ja "Same-Ätnam", viulukonsertto, joukko yksinlauluja sekä oopperat "Ran" ja "Arnljot". Hän laati itse oopperoidensa ja useiden yksinlaulujensa tekstit kansallisten ruotsalaisten aiheiden pohjalta. Peterson-Berger sai eniten vaikutteita Edvard Griegin ja Richard Wagnerin musiikista. Hän julkaisi vuonna 1913 tutkielman suuresti ihailemastaan Wagnerista kulttuuri-ilmiönä "(Richard Wagner som kulturföreteelse)".


title: Wilhelm Peterson-Berger

text: Säveltäjänuransa ohella Peterson-Berger toimi 1896–1930 musiikkikriitikkona Dagens Nyheter -lehdessä, ja arvostelijana hän oli erityisen pelätty.


title: Elämän tarkoitus

text: Elämän tarkoitus on yleensä nimitys filosofiselle kysymykselle, miksi ihmiset elävät, mikä on heidän elämänsä tavoite tai miksi koko maailma on olemassa. Yksi yleinen vastaus nykyään on se, että elämällä ei ole ulkoa päin annettua tarkoitusta. Toisaalta elämän tarkoituksen etsiminen kiehtoo ihmisiä.


title: Elämän tarkoitus

text: Kysymys ”mikä on elämän tarkoitus?” voi merkitä eri ihmisille eri asioita. Tämä voi johtua esimerkiksi sanan ”tarkoitus” monista eri merkityksistä, joita ovat muun muassa: ”Mikä on elämän alkuperä?”, ”mikä on elämän (ja kaikkeuden) luonne?”, ”mikä tekee elämän merkitykselliseksi?”, ”mikä on arvokasta elämässä?”, tai ”mikä on yksilön elämän tavoite tai päämäärä?”. Näihin kysymyksiin on annettu lukuisia erilaisia vastauksia. Biologian näkökulmasta elämän tarkoitus on tuottaa mahdollisimman paljon jälkeläisiä, eli lisääntyä ja pitää populaatio olemassa. Kristinuskon näkökulmasta elämän tarkoitus on elää yhteydessä Jumalaan ja käyttää omia erityistaitoja muiden hyväksi.


title: Elämän tarkoitus

text: Kysymykset "mikä on arvokasta elämässä?" ja "mikä on yksilön elämän tarkoitus tai päämäärä?" kuuluvat etiikan ja yhteiskuntatieteiden alaan. Nämä pyrkivät selittämään ihmisten käyttäytymistä, arvoja ja yhteistoimintaa. Ihmisten vaikuttimien (jotka osoittavat, mitä ihminen pitää arvokkaana) tutkiminen kuuluu psykologian alaan.


title: Elämän tarkoitus

text: Monilla filosofeilla on ollut selkeät näkemykset siitä, mikä elämässä on arvokkainta.


title: Elämän tarkoitus

text: Antiikin Kreikassa ihmisen elämään liittyvien asioiden pohtiminen, eli etiikan ja muun käytännöllisen filosofian tutkiminen, sai alkunsa Sokrateen aikana. Keskeinen käsite antiikin moraalifilosofiassa oli hyve, ja yleinen vastaus elämän tarkoitukseen tai lopulliseen päämäärään "onnellisuus", ja sen saavuttamiseksi "hyveellinen elämä".


title: Elämän tarkoitus

text: Sokratesta seuranneiden filosofien mielipiteet vaihtelivat kuitenkin usein siinä, mikä oli suurinta hyvää elämässä. Esimerkiksi kyynikoiden ja stoalaisten mielestä olemassaolon perimmäinen tarkoitus oli juuri hyve itsessään, ei nautinto — kyreneläisten ja epikurolaisten mielestä taas nautinto oli suurin hyvä.


title: Elämän tarkoitus

text: Aristoteles esitti elämän tarkoitukselle teorian, jonka mukaan ihminen on järjellinen eläin, joka lähestyy omaa ihanteellista ja lajilleen tyypillistä olemustaan hankkiessaan teoreettista tieteellistä tietoa maailmasta ja käytännöllistä moraalista tietoa oikeasta ja väärästä. Hänen lähtökohtanaan oli periaate, jonka mukaan jokaisen toimivan olennon korkein hyvä on hänen mahdollisuuksiensa täysi kehittyminen järjellisenä olentona. Ihmiselämän päämäärä (samoin kuin kaikkien muidenkin olioiden) on siis toteuttaa lajilleen ominaisia toimia. Kun ihminen toimii kuten hänen lajilleen on ominaista, hän toimii auttamatta oikein ja elää hyvää elämää. Aristoteleen mukaan tämä ihmisen ihanne on "homo politicus" eli yhteisöllinen ihminen. Aristoteleen mukaan ihmiselämän päätavoite on siis yhteisölliseen toimintaan osallistuminen. Aristoteles eli aikana, jolloin vapaat miehet usein viettivät aikansa toreilla keskustelemassa tai väittelemässä politiikasta tai muista sen aiheista. Aristoteleen mukaan tieto siitä, millainen elämä on ominaista jollekin oliolle, saadaan tutkimalla suuren olioryhmän toimintaa tietyssä tilanteessa ja vetämällä siitä johtopäätös yleisestä menettelytavoista. Aristoteles olettaa tämän päämäärän koskevan kaikkia ihmisiä.


title: Elämän tarkoitus

text: Friedrich Nietzsche määritteli nihilismin maailman ja erityisesti ihmisen olemassaolon tarkoituksen, merkityksen, lopullisen totuuden tai oleellisen arvon tyhjentämisenä. Nietzsche määritteli kristinuskon nihilistisenä uskontona, koska se poistaa merkityksen maalliselta elämältä ja keskittyy oletettuun kuoleman jälkeiseen elämään. Hän näki nihilismin myös luonnollisena lopputuloksena päätelmästään "Jumala on kuollut", ja esitti, että ihmiskunta voi toipua siitä palauttamalla merkityksen takaisin maan päälle.


title: Elämän tarkoitus

text: Nihilismi hylkää väitteet tiedosta ja totuudesta, ja tutkii olemassaolon merkitystä ilman tiedettävää totuutta. Vaikka nihilismi on luonteeltaan melko pessimististä ja antautuvaa, sen kannattaja voi löytää merkitystä erilaisista ihmisten välisistä suhteista. Nihilistisestä näkökulmasta moraalisten arvojen lähteenä on yksilö ennemmin kuin kulttuuri tai joku muu järjellinen (tai objektiivinen) perusta.


title: Elämän tarkoitus

text: Pragmatistiset filosofit ovat ajatelleet, että sen sijaan, että ihmiset etsisivät totuutta elämästä, heidän tulisi etsiä hyödyllistä ymmärrystä elämästä. William James esitti, että totuutta voidaan tehdä, mutta ei etsiä. Näin ollen elämän tarkoitus on sellainen käsitys elämän tarkoituksesta, joka ei ole ristiriidassa sen kanssa, mitä ihminen kokee tarkoitukselliseksi elämäksi. Elämän tarkoituksen voisi siis muotoilla sanoilla: "elämän tarkoitus ovat ne tarkoitukset, jotka saavat sinut arvostamaan sitä". Pragmatistille elämän tarkoitus voidaan löytää ainoastaan kokemuksen kautta.


title: Elämän tarkoitus

text: Filosofi Arthur Schopenhauer sanoi elämän olevan "elämisen tahtoa", ja tämän tahdon (ja samalla elämän) olevan tarkoituksetonta, päämäärätöntä, järjetöntä ja julmaa. Hän näki vapautumisen tästä kärsimyksestä tapahtuvan mietiskelyn, askeettisen elämän ja toisia kohtaan tunnetun sympatian kautta. Näissä hänen ajattelunsa muistutti buddhalaista ajattelua.


title: Elämän tarkoitus

text: Filosofi Martin Heideggerin mukaan ihminen on olemassaolossaan "heitetty maailmaan". Jean-Paul Sartre kirjoitti: ""Ihminen on olemassa ensin, tavoittaa itsensä, ilmaantuu maailmaan ja määrittelee itsensä vasta kaiken tämän jälkeen [...] Ei ole myöskään ihmisluontoa, koska ei ole Jumalaa, joka sen mielessään loisi"". Heidän ja muiden eksistentialistien mukaan ihmisyyttä ei ole ennalta määrätty, vaan jokainen on vapaa valitsemaan olemisen tapansa itse ja on toisaalta siihen myös pakotettu. Tästä ristiriidasta seuraavaa elämän peruskokemusta kutsutaan ahdistukseksi ("angst").


title: Elämän tarkoitus

text: Koska ei ole olemassa mitään ennalta määriteltyä ihmisen luontoa tai mitään lopullista arvostelmaa maailmasta muuta kuin ihmisten kokema, ihmisiä voidaan tuomita tai määritellä ainoastaan heidän tekojensa ja valintojensa perusteella. Valinta on lopullinen mittari. Sartren mukaan: ""Ihminen on vain sitä mitä hän itsestään tekee"".


title: Elämän tarkoitus

text: Humanistisen näkemyksen mukaan elämä ja todellisuus eivät ole mihinkään päämäärään suuntautuneita. Sikäli elämällä ei ole mitään erityistä tarkoitusta. Ihmisen tarkoituksen määrittävät ihmiset. Yksittäisen ihmisen onnellisuus on sidoksissa muiden ihmisten hyvinvointiin, osittain koska ihmiset ovat yhteisöllisiä eläimiä, jotka löytävät merkitystä yhteisöllisten suhteiden kautta, ja osittain koska kulttuurinen edistys hyödyttää kaikkia kyseisessä kulttuurissa eläviä.


title: Elämän tarkoitus

text: Filosofiassa naturalismi on käsitys, että todellista on vain fyysinen luonto ja että kaikki ilmiöt ovat tieteellisesti selitettävissä. Ontologisen naturalismin mukaan luonto on kaikenkäsittävä eikä sen ulkopuolella ole mitään. Naturalismi metodologisena tai tietoteoreettisena käsitteenä tarkoittaa näkemystä, jonka mukaan luonnossa havaittavat ilmiöt ovat parhaiten selitettävissä luontoon pohjautuvilla syillä.


title: Elämän tarkoitus

text: Eläintieteilijä ja luonnontieteen popularisoija Richard Dawkins selittää elämän tarkoitusta kirjassaan "Geenin itsekkyys" evoluutioteorian avulla. Dawkins ajattelee, ettei evoluutiolla (ja sitä kautta esimerkiksi elämällä) ole mitään korkeampaa tarkoitusta. Hänen mukaansa korkeammat tarkoitukset liittyisivät ainoastaan kehittyneiden aivojen toimintaan esimerkiksi jotakin tavoiteltaessa. Tämän seurauksena aivoilla olisi taipumus virheellisesti liittää tarkoituksia myös sellaisiin asioihin, joihin ne eivät kuulu.. Dawkins itse ei ole koulutukseltaan neurotieteilijä eikä filosofi. Hänen populaariteoksensa eivät ole käyneet läpi tieteellistä vertaisarviointia vaan kuvastavat hänen omaa maailmankuvaansa ja -katsomustaan.


title: Elämän tarkoitus

text: Uskonnolliselta näkökannalta elämän tarkoituksena on pidetty muun muassa jumalien palvelemista ja heidän tahtonsa noudattamista.


title: Elämän tarkoitus

text: Islamin mukaan Jumala loi ihmisen ainoastaan yhtä tarkoitusta varten, eli palvomaan Jumalaa: "Olen luonut henkiolennot ja ihmiset vain palvelemaan Itseäni" (Koraani 51:56).


title: Elämän tarkoitus

text: Buddhalaisuuden mukaan totuus elämästä on se, että se on kärsimystä, joka johtuu elämänjanosta. Kärsimys lakkaa, kun elämänjano sammuu. Tie elämänjanon sammumiseen on jalo kahdeksanosainen polku kohti lopullista tavoitetta, joka on nirvana eli valaistuminen ja näin samsarasta eli elämän kiertokulusta vapautuminen. Tämä voi tapahtua vain mietiskelyn ja henkisen kasvun kautta.


title: Elämän tarkoitus

text: Hindulaisuuden mukaan ihmisellä on elämässään neljä päämäärää: "kama", "artha", "dharma" ja "mokša". Sanotaan, että kaikki ihmiset etsivät kamaa (fyysistä ja henkistä nautintoa) ja arthaa (aineellista ja henkistä omaisuutta). Vanhemmiten ihmisen sanotaan tavoittelevan dharmaa (oikeudenmukaisuus, velvollisuus, henkinen oppi). Neljäs ja perimmäinen päämäärä on mokša, jossa vapaudutaan jälleensyntymän eli samsaran ketjusta ja yhdistytään brahmaniin eli maailmansieluun (vrt. nirvana). Ihmisen kannattaa tehdä elämässä hyviä tekoja kartuttaakseen hyvää karmaansa, jotta jälleensyntymän kierto katkeaisi.


title: Elämän tarkoitus

text: Kristinuskon mukaan elämän tarkoitus on löytää pelastus Jeesuksessa ihmisen aineellisen elämän aikana. Kristinuskon perusajatus on Jumalan rakkaus, joka ei lopu fyysisen elämämme kuolemaan, vaan kestää iankaikkisesti. Yksinkertaisuudessaan kristinusko opettaa Johanneksen evankeliumin mukaan Jumala lähetti oman poikansa pelastamaan tämän epätoivoon hukkuvan maailman. "Sillä niin on Jumala maailmaa rakastanut, että hän antoi ainokaisen Poikansa, ettei yksikään, joka häneen uskoo, hukkuisi, vaan hänellä olisi iankaikkinen elämä" [Joh.3:16].


title: Elämän tarkoitus

text: Ateismilla tarkoitetaan jumalauskon puuttumista tai käsitystä, jonka mukaan jumalia ei ole olemassa. Ateismi lähestyy esitettyä viittä kysymystä luonnontieteellisestä näkökulmasta, ja siksi ateistit ovat sitä mieltä, että elämää ei luotu, vaan että se kehittyi. Kaikkeus on luonnollinen, ja se on tutkittavissa tieteellisillä menetelmillä. Mitä elämän tarkoitukseen tulee, jotkut ateistit katsovat, että koska mikään jumala ei määrää sitä, mitä ihmisten tulisi tehdä elämään, se on heidän päätettävissään. Elämä on luonnonilmiö, jolla ei ole tarkoitusta eli tavoitetta. Elävillä olennoilla voi olla omia tavoitteita.


title: Elämän tarkoitus

text: Ajatusta "elämän tarkoituksesta" on parodioitu usein. Tunnetuimpia parodioita on Douglas Adamsin kirjassa "Linnunradan käsikirja liftareille" esitetty vastaus elämään, maailmankaikkeuteen ja kaikkeen muuhun sellaiseen. Kirjan antama vastaus on neljäkymmentäkaksi.


title: Elämän tarkoitus

text: Monty Pythonin elokuvan "Monty Python – Elämän tarkoitus" ("Monty Python's Meaning of Life", 1983) lopussa kysymykseen elämän tarkoituksesta vastataan: "No, se ei ole mitään kovin erikoista. Hmm, yritä olla kiva ihmisille, varo syömästä rasvaa, lue hyvä kirja silloin tällöin, kävele hieman, ja yritä elää rauhassa ja sopusoinnussa yhdessä kaikkien uskontojen ja kansojen edustajien kanssa".


title: Sofija Gubaidulina

text: Sofija Asgatovna Gubaidulina (; s. 24. lokakuuta 1931 Tšistopol, Tatarstan) on venäläinen säveltäjä. Hänen musiikissaan on uskonnollisia vaikutteita. Hän on käyttänyt joissakin teoksissaan epätavallisia soittimia ja soitinyhdistelmiä. Hän on puoliksi tataari.


title: Sofija Gubaidulina

text: Sofija Gubaidulina syntyi Tatarstanissa ja opiskeli pianonsoittoa ja sävellystä Kazanin konservatoriossa valmistuen vuonna 1954. Myöhemmin hän opiskeli Moskovassa. Omaperäisen sävellystyylinsä takia hän joutui Neuvostoliiton säveltäjäliiton hylkimäksi, eikä hänen musiikkiaan esitetty hänen kotimaassaan. Hänen musiikkiaan esitettiin vain Moskovan underground-piireissä. Tukeaan hänelle esitti muiden muassa Dmitri Šostakovitš.


title: Sofija Gubaidulina

text: 1970-luvulla Gubaidulina perusti kansanmusiikkiyhtye Astrejan. Lännessä hän vieraili ensimmäistä kertaa vuonna 1984 Helsingin juhlaviikoilla. Vuodesta 1992 Sofija Gubaidulina on asunut Hampurissa, Saksassa.


title: Grażyna Bacewicz

text: Grażyna Bacewicz (5. helmikuuta 1909 Łódź – 17. tammikuuta 1969 Varsova) oli puolalainen säveltäjä ja viulisti. Hän kuului varhaisimpiin kansainvälistä huomiota saaneisiin puolalaisiin naissäveltäjiin.


title: Grażyna Bacewicz

text: Bacewicz aloitti pianon- ja viulunsoiton opiskelun isänsä Wincenty Bacewiczin () johdolla. Vuonna 1928 Grażyna Bacewicz pääsi Varsovan konservatorioon, josta hän valmistui vuonna 1932. Tämän jälkeen Bacewicz jatkoi opiskeluaan Pariisissa.


title: Grażyna Bacewicz

text: Monet Bacewiczin teoksista on sävelletty viululle. Tuotantoon kuuluu muun muassa seitsemän viulukonserttoa, kaksi pianokonserttoa, kuusi sinfoniaa, kamarimusiikkia (muun muassa seitsemän jousikvartettoa) ja pianoteoksia.


title: Elliott Carter

text: Elliott Cook Carter (11. joulukuuta 1908 New York – 5. marraskuuta 2012 New York) oli yhdysvaltalainen säveltäjä. Carterin tuotantoon kuuluu muun muassa viisi jousikvartettoa, sinfonioita ja konserttoja. "What Next?" (kantaesitys 1999) oli säveltäjän ainoa ooppera.


title: Elliott Carter

text: Carter syntyi New Yorkissa ja opiskeli Harvardin yliopistossa. Myöhemmin hän siirtyi Pariisiin opiskelemaan musiikkia Nadia Boulanger’n johdolla. Carter palasi Pariisista Yhdysvaltoihin vuonna 1935. Vuosina 1939–1941 hän toimi musiikin, fysiikan, matematiikan ja muinaiskreikan opettajana. Vuoden 1950 jälkeen syntynyt musiikki oli tavallisesti atonaalista ja rytmisesti kompleksista. Metrinen modulaatio on hänen tuotannolleen luonteenomaista.


title: Elliott Carter

text: Carter kuului Yhdysvaltain taiteen ja kirjallisuuden akatemian musiikkijaokseen vuodesta 1956. Hän oli kuollessaan sen pitkäaikaisin nykyjäsen.


title: Elliott Carter

text: Carter kuoli kotonaan New Yorkissa marraskuussa 2012. Hän sävelsi korkeasta iästään huolimatta elämänsä loppuun asti. Hänen viimeinen pianosävellyksensä "12 lyhyttä epigrammia" valmistui elokuussa.


title: Maantievirus matkalla pohjoiseen

text: Maantievirus matkalla pohjoiseen: 14 kolkkoa tarinaa on Stephen Kingin vuonna 2003 julkaistu novellikokoelma. Alkuteos "Everything's Eventual: 14 Dark Tales" on julkaistu Yhdysvalloissa vuonna 2002. Nimensä mukaisesti se sisältää 14 tarinaa.


title: Maantievirus matkalla pohjoiseen

text: Kirjan novelleista 1408 ja Riding the Bullet ovat toimineet pohjana samannimisille elokuvasovituksille.


title: Goffredo Petrassi

text: Goffredo Petrassi (16. heinäkuuta 1904 – 3. maaliskuuta 2003) oli italialainen säveltäjä. Hän syntyi Zagarolossa ja alkoi 15-vuotiaana työskennellä paikallisessa musiikkikaupassa. Vuonna 1928 Petrassi siirtyi Roomaan opiskelemaan urkujen soittoa ja sävellystä. Vuonna 1934 Alfredo Casella johti Petrassin säveltämän Partitan orkesterille Amsterdamissa.


title: Goffredo Petrassi

text: Petrassin sävellyksiin kuuluu mm. kahdeksan "konserttoa orkesterille", jotka hän sävelsi 1930-1970-luvuilla.


title: Charme Asserdal

text: Charme Asserdal (15. maaliskuuta 1973 – 9. elokuuta 2002) oli suomalainen lämminveritamma, joka 1970-luvun jälkipuoliskolla oli Suomen kansainvälisesti menestynein ravihevonen ja on edelleen yksi kaikkien aikojen tunnetuimmista suomalaishevosista. Charme Asserdal nousi uransa huipulla koko kansan tietoisuuteen, tamma esiintyi säännöllisesti tiedotusvälineissä ja sillä oli oma ihailijakerho. Se ravasi urallaan muun muassa nelivuotiaiden tammojen Euroopan-ennätyksen vuonna 1977 ja saavutti lukuisia suurkilpailuvoittoja. Charme Asserdalin huippuvuosien omistaja-valmentaja oli Timo Eve ja ohjastaja Heikki Korpi. Tamman kotitalli sijaitsi Nastolan Villähteellä, jossa sen hoitaja oli Irmeli Lehtioksa.


title: Charme Asserdal

text: Eric Anderssonin kasvattama Charme Asserdal syntyi keväällä 1973 Göteborgin lähistöllä sijaitsevassa Asserdalin kartanossa. Puolitoistavuotiaana se myytiin Tukholmassa Solvallan raviradan varsahuutokaupassa, josta tamman ostivat kärköläläiset Erkki ja Anne Haapiainen. Hevosen hinnaksi tuli 8 500 kruunua. Varsinainen huutaja oli tuolloin 18-vuotias Anne Haapiainen, mutta Charme Asserdal rekisteröitiin lopulta hänen isälleen Erkille, joka myös ajoi tamman ensimmäiset kilpailut kaksivuotiskaudella 1975.


title: Charme Asserdal

text: Syksyllä 1975 Charme Asserdal vaihtoi omistajaa, kun nastolalaisen Timo Even Kila-Talli osti sen vajaalla 14 000 markalla ja antoi vaihdossa suomenhevostamman. Kolmivuotiskaudellaan Charme Asserdal voitti Jukka Ojanperän ohjastamana Käpylän raviradalla ajetun Seppeleajon ja sijoittui kolmanneksi Lahden vanhalla raviradalla Suomi-Derbyssä. Vaikka kolmivuotiskauden 35 starttia tuottivat kaikkiaan 13 voittoa, teki Charme Asserdal varsinaisen läpimurtonsa vasta nelivuotiaana, jolloin sen ohjastajaksi vaihtui 24-vuotias Heikki Korpi. Hän ajoi tammalla ensimmäisen kilpailunsa keväällä 1977 Ylöjärven Teivossa. Pari viikkoa myöhemmin Charme Asserdal voitti Käpylässä lämminveristen Suurmestaruuden. Muita vuoden 1977 suurkilpailuvoittoja olivat muun muassa Tammavaltikka Forssan Pilvenmäellä ja Solvallassa ravattu Jubileumspokalen, jossa Charme Asserdal kukisti Stig H. Johanssonin ohjastaman ruotsalaistähden Duke Iranin.


title: Charme Asserdal

text: Kesäkuussa 1977 Charme Asserdal teki Seinäjoella nelivuotiaiden tammojen 2 100 metrin Euroopan-ennätyksen 15,8. Myöhemmin heinäkuussa tamma sai aikaan valtavan yleisöryntäyksen Mikkelin raviradalle, kun omistaja Timo Eve ilmoitti Hevosurheilu-lehdessä Charmen pyyhkivän entiset ennätykset historiaan. Kilpailuihin varatut 7 000 pääsylippua loppuivat kesken, ja aikataulua jouduttiin siirtämään puolella tunnilla, jotta kaikki halukkaat ehtivät paikalle. Lopulta Charme Asserdal ravasi sateen kastelemalla radalla uuden nelivuotiaiden tammojen mailin Euroopan-ennätyksen 13,9. Ennätysjuoksunsa jälkeen Charme sai kutsun Pariisiin, jonne se matkusti rahtikoneen sijasta Finnairin reittilennolla. Koneen matkustamosta otettiin pois penkkejä, jotta erikoisvalmisteinen kuljetuslaatikko saatiin mahtumaan sisään. Vincennesin raviradalla käydyssä kilpailussa Charme Asserdal sijoittui ranskalaisen Hadol du Vivier’n jälkeen toiseksi.


title: Charme Asserdal

text: Charme Asserdal nousi lopullisesti eurooppalaiselle ravihuipulle vuonna 1978, kun se Suomen ja Ruotsin ohella kilpaili muun muassa Alankomaissa, Italiassa ja Länsi-Saksassa. Kotimaisten suurkilpailujen lisäksi Charme saavutti ykkössijat Göteborgin Åby Stora Prisissä ja Milanon San Sirolla juostussa Gran Premio Delle Nazionissa. Åbyssä Charme Asserdal kukisti kärkipaikalla juosseen ruotsalaisen Express Gaxen lähes 30 metrillä. Wienin Krieaussa tamma sijoittui toiseksi kreivi Kalman Hunyadyn muistoajossa, joka on yksi Euroopan vanhimpia ravikilpailuja.


title: Charme Asserdal

text: Vuonna 1979 tamma voitti muun muassa Charlottenlundissa ravatun Copenhagen Cupin. Münchenin Grosser Preis von Bayern -kilpailussa Charme kukisti ranskalaisen Hadol du Vivier’n, jolle se oli kaksi vuotta aikaisemmin hävinnyt Pariisissa. Samalla se teki tammojen volttilähetyksen Euroopan-ennätyksen 14,3. Samana vuonna Charme Asserdal sai kutsun New Yorkiin Roosevelt Racewayllä järjestettyyn International Trotiin, jota pidettiin eräänlaisena ravureiden epävirallisena MM-kilpailuna. Tamma sijoittui kilpailussa kolmanneksi amerikkalaisen Doublemintin ja ruotsalaisen Express Gaxen jälkeen. Charmen hoitajana Yhdysvaltojen-matkalla toimi myöhemmin huippuohjastajaksi noussut Antti Teivainen.


title: Charme Asserdal

text: Maailman suurimpiin ravikilpailuihin kuuluvaan Elitloppetiin Charme Asserdal osallistui kolmasti peräkkäin vuosina 1978–1980. Tamma voitti oman karsintalähtönsä 1979 ja 1980, mutta ei onnistunut finaaleissa, vaan jäi kummallakin kerralla viidenneksi. Vuoden 1979 finaalissa Charme Asserdal juoksi keulapaikalla ja johti vielä sata metriä ennen maalia, mutta taipui kuitenkin viime metreillä. Ohjastaja Heikki Korven mukaan tämä johtui siitä, ettei hevonen yksinkertaisesti viitsinyt tehdä kahta täyspainoista juoksua saman päivän aikana. Hänen mielestään taipuminen loppukilpailuissa ei johtunut tamman fysiikasta, vaan syy oli henkisellä puolella. Charme Asserdalin kilpailu-ura tuli päätökseensä syksyllä 1980, jolloin hevonen kärsi hankosidevammasta. Samoihin aikoihin tamma oli alkanut kärsiä myös hengitystieongelmista. Hankositeen parannuttua paluuta kilparadoille yritettiin vielä keväällä 1981, mutta lopputuloksena oli vain neljä starttia ilman menestystä. Charme Asserdal oli kilpailu-uransa lopetettuaan eniten palkintorahoja ansainnut Pohjoismaissa syntynyt ravihevonen.


title: Charme Asserdal

text: Heti kilpailu-uransa jälkeen Charme Asserdal sai kolme varsaa, joista ei kuitenkaan tullut huippujuoksijoita. Vuonna 1985 Charme siirtyi siitostammaksi Saksaan, josta palasi jälleen Suomeen vuonna 1995. Yhteensä se ehti saada 11 jälkeläistä, joista kahden isä oli Hadol du Vivier. Viimeiset vuotensa Charme Asserdal vietti Lahden seudulla pääosin Timo Even kotitallilla. Vuonna 2002 tamman kohdusta löydettiin pahanlaatuinen kasvain, ja se lopetettiin 29-vuotiaana. Charme Asserdal on haudattu Lahteen Jokimaan raviradan pääportin läheisyyteen, jossa on myös muistomerkki.


title: Charme Asserdal

text: Vuonna 1995 Charme Asserdal nimettiin ensimmäisenä hevosena Suomen Hippoksen kunniagalleriaan Tähtien Talliin.


title: Australian Idol

text: Australian Idol on Australian versio brittien "Pop Idolista" (Suomessa "Idols"). Se on kyvynetsintäohjelma, jossa etsitään popesiintyjää. Sen juontajina toimivat Andrew G ja James Mathison. Ensimmäinen tuotantokausi alkoi 27. heinäkuuta 2003, ja päättyi 19. marraskuuta 2003. Voittaja oli Guy Sebastian joka voitti finaalissa Shannon Nollin. Vuonna 2004, toisen kauden voittaja, Casey Donovan voitti toiseksi tulleen Anthony Callean. Vuoden 2005 kilpailun voitti Kate DeAraugo ja toiseksi sijoittui Emily Williams.


title: Gentianales

text: Gentianales (katkeromaiset) on varsinaiskaksisirkkaisten, Rosopsida, ryhmään Euasteridae I kuuluva lahko. Sen tunnetuimpia edustajia ovat katkero-, matara- ja oleanterikasvit.


title: Gentianales

text: Lahkon kemiallisia ominaisuuksia ovat iridoidien, indolialkaloidien, flavonien ja flavonolien esiintyminen; sen sijaan myrisetiini on harvinaista. Rauhaskarvat puuttuvat. Korkkijälsi sijaitsee varren pinnalla. Lehtiruodin johtojänne tai -jänteet ovat poikkileikkaukseltaan kaarimaisia. Kasvit haarautuvat tämänvuotisista versoista ja niiden lehtiasento on vastakkainen. Kutakin lehtiparia yhdistää varren poikki kulkeva juova. Lehdet ovat usein korvakkeellisia ja niissä on erityssuomuja. Kukan sikiäimessä on paljon siemenaiheita.


title: Gentianales

text: Lahkossa on viisi heimoa, joista Suomen kasvistossa ovat edustettuna matara- ja katkerokasvit. Oleanterikasveista maan alueella tavataan vain yhtä lajia lounaassa, käärmeenpistonyrttiä ("Vincetoxicum hirundinarium").


title: Roy Douglas

text: Roy Douglas (12. joulukuuta 1907 Tunbridge Wells – 23. maaliskuuta 2015) oli englantilainen säveltäjä. Hän aloitti pianon soittamisen 5-vuotiaana ja säveltämisen 10-vuotiaana. Vuonna 1933 Douglas pääsi Lontoon sinfoniaorkesterin jäseneksi.


title: Roy Douglas

text: Douglasin sävellyksiin kuuluvat muun muassa oboekvartetto (1932), "Kuusi tanssikarikatyyriä" (1939) ja elegia jousille (1945).


title: NORDCAPS

text: NORDCAPS (Nordic Coordinated Arrangement for Military Peace Support) on Islannin, Norjan, Ruotsin, Suomen ja Tanskan välinen pohjoismainen sopimus, jolla on vuodesta 1997 koordinoitu rauhanturvaoperaatioihin liittyvää opetusta maiden kesken.


title: NORDCAPS

text: Sopimuksen perusteella esimerkiksi yhteispohjoismainen CIMIC-koulutus annetaan Suomessa, sotilaspoliisikoulutus Tanskassa ja huoltokoulutus Norjassa.


title: Lembit Krull

text: Lembit Krull on virolainen rockmuusikko. Hän on soittanut bassokitaraa muun muassa J.M.K.E.:ssa sekä omassa yhtyeessään nimeltä Hot Kommunist, jossa myös lauloi.


title: Lembit Krull

text: Nykyään Lembit Krull soittaa bassoa suomalaisessa Pentatonik industrial-metalli yhtyeessä.


title: Osvaldas Balakauskas

text: Osvaldas Balakauskas (s. 19. joulukuuta 1937) on liettualainen säveltäjä. Hän syntyi Miliunaissa ja opiskeli Vilnassa vuosina 1955–1961. Myöhemmin hän opiskeli myös Kiovassa. Vuodesta 1988 lähtien Balakauskas on opettanut sävellystä konservatoriossa Vilnassa.


title: Tarvo Hanno Varres

text: Tarvo Hanno Varres (s. 25. heinäkuuta 1970) on virolainen taiteilija.


title: Tarvo Hanno Varres

text: Hän on soittanut vuosina 1986-88 yhtyessä J.M.K.E., 1988-95 Röövel Ööbik ja Una Bomba.


title: Tarvo Hanno Varres

text: "Guide to Intronomadism," Tallinn Art Hall, 1991


title: Tarvo Hanno Varres

text: "Shadows of a Doubt", Tallinn Art Hall, 2013


title: Tarvo Hanno Varres

text: "1995", Contemporary Art Museum of Estonia, 2015


title: Tarvo Hanno Varres

text: "Shadow of a Flame", Tartu Art House, 2015


title: Tarvo Hanno Varres

text: "Behind the Corner. Tarvo Varres", by Hanno Soans


title: Tarvo Hanno Varres

text: "Flaming Shadows", Kadri Veermäe, Kunst.ee, 4/2015


title: Joaquín Homs

text: Joaquín Homs (1906–2003) oli espanjalainen säveltäjä. Hän aloitti musiikin opintonsa 8-vuotiaana. Hän soitti aluksi vain selloa, mutta ryhtyi 1930-luvulla opiskelemaan myös sävellystä. Homsin teoksiin kuuluu muun muassa pianokappaleita.


title: Kamose

text:
Kamose oli Egyptiä noin vuonna 1550 eaa. hallinnut faarao. Hän oli kuningatar Aahotepin ja faarao Sekenenre Taon:n
poika ja seuraaja. Kamose oli 17. dynastian viimeinen faarao ja karkotti Egyptiä toisen välikauden ajan hallinneet hyksot Egyptistä.


title: Kamose

text: Kamosen kuoleman jälkeen hänen nuorempi veljensä Ahmose yhdisti Ylä- ja Ala-Egyptin uudelleen ja perusti 18. dynastian ja siten myös uuden valtakunnan, joka on kolmas muinaisen Egyptin historian kolmesta pääaikakaudesta.


title: Mykola Kolessa

text: Mykola Filaretovytš Kolessa (, 6. joulukuuta 1903 – 8. kesäkuuta 2006) oli ukrainalainen säveltäjä. Myös hänen isänsä, Filaret Kolessa oli säveltäjä. Kolessa siirtyi 1920-luvulla Prahaan opiskelemaan. Hänen opettajiinsa kuuluivat muun muassa Vítězslav Novák ja Otakar Ostrčil. Kolessan sävellyksiin kuului orkesteri-, laulu- ja kamarimusiikkia.


title: Musta torni II: Kolme korttia pakasta

text: Musta torni II: Kolme korttia pakasta () on Stephen Kingin "Musta torni" -sarjan toinen osa vuodelta 1987. Teos ilmestyi suomeksi ensimmäisen kerran vuonna 1993.


title: Musta torni II: Kolme korttia pakasta

text: Kolme korttia pakasta kertoo, kuinka Roland Deschain herää rannalta outojen rapuolentojen käydessä hänen kimppuunsa ja kuinka hän löytää ovia toisiin maailmoihin ja vetää niistä huumeriippuvaisen Eddien ja henkisesti kahteen jakautuneen Dettan/Odettan omaan maailmaansa. Mukana on myös Mort niminen psykopaatti, joka oli vastuussa edellisen osan Jake-pojan joutumisesta Rolandin maailmaan.


title: Solanales

text: Solanales (koisomaiset) on varsinaiskaksisirkkaisten, Rosopsida, Euasteridae I -ryhmään kuuluva lahko. Sen tunnetuimpia edustajia ovat kierto- ja koisokasvit. Tähän lahkoon kuuluvat tomaatti, chili ja tupakka.


title: Solanales

text: Koisomaisten lehtiasento on kierteinen.


title: Solanales

text: Lahkossa on viisi heimoa. Suomessa tavataan edustajia koiso- ja kiertokasveista.


title: Darwin (Australia)

text: Darwin on Australian Pohjoisterritorion pääkaupunki, suurin kaupunki ja tärkeä satama. Vuoden 2016 sen asukasluku oli 118 452.


title: Darwin (Australia)

text: Darwin sijaitsee Australian pohjoisrannikolla, niemimaalla, joka suojaa sen luonnonsatamaa Beaglenlahdella.


title: Darwin (Australia)

text: Vuoden lämpimintä aikaa on loka-marraskuu, jolloin keskimääräinen ylin lämpötila on 33.5 °C. Viileintä on heinäkuussa, jolloin keskimääräinen alin jää 20 asteen alapuolelle. Eniten sataa tammikuuss,a kun taas kesä-elokuussa ei sada juuri lainkaan.


title: Darwin (Australia)

text: Kaupunki perustettiin vuonna 1869. Se oli nimeltään Palmerston ennen kuin se nimettiin Darwiniksi vuonna 1911. Kaupungin luonnonsataman löysi vuonna 1839 "HMS Beaglella" purjehtinut John Lort Stokes, ja laivan kapteeni John Clements Wickham nimesi kaupungin brittiläisen luonnontieteilijän Charles Darwinin mukaan. Darwin oli aiemmin tehnyt tutkimusmatkoja Wickhamin kanssa "Beaglella". Darwin ei koskaan itse käynyt hänen nimeään kantavassa kaupungissa.


title: Darwin (Australia)

text: Kaupungin väkiluku kasvoi vuonna 1871, kun 200 kilometriä etelämpää, Pine Creekistä, löytyi kultaa. Toisen maailmansodan aikana 19. helmikuuta 1942 Darwiniin tehtiin ilmahyökkäys, joka tappoi 243 ihmistä. Helmikuun 1942 ja lokakuun 1943 välisenä aikana japanilaiset tekivät yli 60 sotilaslentoa Darwinin yli.


title: Darwin (Australia)

text: 25. joulukuuta 1974 Darwiniin osui yksi Australian historian pahimmista pyörremyrskyistä, Tracy, joka tappoi 64 ihmistä. Jopa laivoja upposi satamassa. Kaupungin 43 000 asukkaasta noin 30 000 evakuoitiin. Pyörremyrskyn jälkeisen uudelleenrakentamisen ansiosta Darwin on nykyään yksi Australian moderneimmista kaupungeista.


title: Darwin (Australia)

text: Darwinin taloutta tukevat lähiseudun kaivokset ja karjanhoito. Siellä on myös valtion virastoja, tiilitehtaita, armeijan tukikohtia, Timorinmeren öljyn etsintää ja uraanin ja helmien kauppaa.


title: LAMP

text: LAMP on kokoelma avoimen lähdekoodin ohjelmia, jotka yhdessä muodostavat WWW-palvelimen, jonka alla voidaan suorittaa dynaamisia websivuja.


title: LAMP

text: LAMP sisältää ohjelmat:


title: Filippiinien hauta

text: Filippiinien hauta eli Mindanaon hauta () on Filippiinien itäpuolella Filippiinienmeressä sijaitseva syvänmeren hauta. Sen syvyys on 10 497 metriä eli lähes 11 kilometriä, myöhemmin tehdyt syvemmät mittaukset ovat osoittautuneen mittalaitevirheiksi. Syvänteen pituus on 1 320 kilometriä, ja sen leveys on noin 30 kilometriä.


title: Psycho Circus

text: Psycho Circus on Kiss-yhtyeen kahdeksastoista studioalbumi, joka julkaistiin syyskuussa 1998. Se on yhtyeen alkuperäiskokoonpanon (Gene Simmons, Paul Stanley, Peter Criss, Ace Frehley) ns. "paluulevy". Tästä huolimatta useimmilla raidoilla soittavat ainoastaan Simmons ja Stanley kovan luokan studiomuusikoiden kera. Levyn kitaroinnista vastasivat Tommy Thayer, joka myöhemmin korvasi Frehleyn Kissin kitaristina ja Bruce Kulick, joka oli soittanut yhtyeessä ennen "Psycho Circus" -albumia jo vuodesta 1984 saakka. Rumpuraidat levylle soitti pääosin Kevin Valentine. Ainoastaan Frehleyn kappaleessa "Into The Void" kuullaan alkuperäiskvartetin yhteissoittoa. "You Wanted The Best" -kappaleessa kaikki neljä tosin laulavat vokaaliosuuden.


title: Psycho Circus

text: Yhtye toivoi levyn tuottajaksi Bob Ezriniä, joka on mm. tuottanut aiemmin yhtyeen levyt "Destroyer" (1976), "Music from The Elder" (1981) ja "Revenge" (1992), mutta Ezrin kieltäytyi muiden töidensä vuoksi. Lopulta levyn tuotti kanadalainen Bruce Fairbairn.


title: Psycho Circus

text: Psycho Circus pääsi julkaisuvuotenaan kolmanneksi Billboardin listoilla ja ylitti lopulta kultarajan. Vaikka levystä ei suurta menestystä tullutkaan, tuotti Kissin samanniminen kiertue kuitenkin yli 100 miljoonaa dollaria ollen tuottoisin kyseisen vuoden kiertueista.


title: Psycho Circus

text: KISS aloitti Psycho Circus Euroopan kiertueen Helsingistä Hartwall-Areenalta


title: Psycho Circus

text: Levyllä ja levypidikkeessä on hologrammikansi.


title: Psycho Circus

text: Yhdysvaltain ulkopuolisen Psycho Circus -kiertueen promotoimiseksi levystä tehtiin kahden CD:n versio, missä ensimmäinen levy on identtinen normaalin version kanssa, mutta toisella CD:llä on kuusi liveraitaa, jotka on äänitetty Yhdysvalloissa. Toisin kuin Alive-sarjan levyillä, kappaleet eivät yritä muodostaa yhtenäisen konsertin tuntua, vaan ovat yksittäisiä liveraitoja.


title: Psycho Circus

text: "Psycho Circus" -kappaleesta tehtiin musiikkivideo. Videolla esiintyvät kaikki Kissin alkuperäisjäsenet. Videossa käytettiin paljon uusia efektejä, ja tietyissä versioissa 3D-efektejä. "Psycho Circus"-video on ensimmäinen musiikkivideo, jossa on käytetty 3D-efektejä.


title: Venäjän perustuslaillinen kriisi 1993

text: Venäjän vuoden 1993 perustuslaillinen kriisi alkoi 21. syyskuuta, kun Venäjän federaation presidentti Boris Jeltsin hajotti maan kansanedustajien kongressin ja korkeimman neuvoston, jotka vastustivat hänen yrityksiään vahvistaa valta-asemaansa ja ajaa talousuudistuksia. Jeltsinin syyskuun 21. määräys rikkoi tuolloin voimassa ollutta perustuslakia. Kriisin päättyessä 15. lokakuuta hän järjesti äänestyksen uudesta perustuslaista.


title: Venäjän perustuslaillinen kriisi 1993

text: Kansanedustajien kongressi hylkäsi Jeltsinin hajotusmääräyksen ja poisti hänet vallasta virkasyytteellä. Hänen varapresidenttinsä Aleksandr Rutskoi asetettiin presidentinvirkaan perustuslain mukaisesti. Julkiset mielenosoitukset Jeltsiniä vastaan alkoivat 28. päivä. Parlamentti linnoittautui Moskovan Valkoiseen taloon johtajiensa varapresidentti Aleksandr Rutskoin ja puhemies Ruslan Hasbulatovin johdolla. Sisäministeriön joukot saartoivat kapinalliset parlamenttitaloon katkaisten sieltä sähköt, veden ja puhelimen.


title: Venäjän perustuslaillinen kriisi 1993

text: Seuraavalla viikolla protestit kasvoivat 2. lokakuuta joukkoprotesteihin asti, jolloin Venäjä oli sisällissodan partaalla. Ulkoa saapuneet nuoret kovaotteiset mielenosoittajat mursivat Valkoisen talon piiritysrenkaan väkivaltaa käyttäen. Tämän jälkeen mielenosoittajat valtasivat pormestarin talon sekä hyökkäsivät melko heikkojen sisäministeriön joukkojen puolustamaa Ostankinon TV-keskusta vastaan. Taisteluissa siellä kuoli kymmeniä.


title: Venäjän perustuslaillinen kriisi 1993

text: Tässä vaiheessa turvallisuusjoukot ja armeija asettuivat Jeltsinin puolelle. Ne saartoivat parlamenttirakennuksen ja pakottivat panssarivaunujen tulella opposition ulos. 5. lokakuuta mennessä vastarinta oli kukistettu. Kymmenpäiväisessä konfliktissa kuoli hallituksen arvioiden mukaan 187 ja 437 haavoittui. Venäjän parlamenttitalossa näkyi pitkän aikaa mustaa tykinlaukausten synnyttämän tulipalon jäljiltä.


title: Venäjän perustuslaillinen kriisi 1993

text: Syksyllä 1992 Jeltsin oli menettää otteensa maasta parlamentin harjoittaman painostuksen takia. Jeltsin erotti parlamenttia hillitäkseen uudistusmielisen pääministeri Jegor Gaidarin, ja asetti tilalle konservatiivisemman kaasumonopolin johtaja Viktor Tšernomyrdinin. Parlamentti oli aluksi mielissään, mutta huomasi pian, että Tšernomyrdin jatkoi tosin hidastaen Gaidarin linjaa, vaikka lupasi muuttaa nykyistä uudistuspolitiikkaa. Näin uudistusmielisen hallituksen ja vanhoillisen parlamentin riita jatkui.


title: Venäjän perustuslaillinen kriisi 1993

text: Vuonna 1993 Venäjän presidentti Boris Jeltsin päätti jättää Neuvostoliiton aikana valitun parlamentin, korkeimman neuvoston, istumaan alkuperäisen toimikautensa loppuun asti. Parlamentti vastusti tässä asiassa Jeltsiniä. Tämä johti siihen, että muun muassa varapresidentti Aleksandr Rutskoi alkoi ajaa omaa linjaansa. Parlamentissa ja hallituksessa oppositioryhmien politiikka käytti vaatimuksiensa tukena etenkin Venäjän talousuudistusten epäonnistumista, jotka johtivat kansan köyhtymiseen.


title: Venäjän perustuslaillinen kriisi 1993

text: Presidentin ja häntä vastustavan parlamentin välinen valtakiista lamautti normaalin politiikan. Maata hallittiin tällöin pääosin presidentti Boris Jeltsinin ja hallituksen antamilla asetuksilla. Kevättalvella 1993 oppositio oli moneen otteeseen saamaisillaan Jeltsinin äänestyksissään tilanteeseen, jossa hänen olisi pakko erota tai käyttää väkivaltaa. Maalis-huhtikuussa 1993 parlamentin puhemies Ruslan Hasbulatov aloitti parlamentin maratonistunnon - parlamentti kokoontui seitsemän päivää viikossa. Tällä yritettiin väsyttää Jeltsin, jolla tiedettiin olevan fyysisiä heikkouksia.


title: Venäjän perustuslaillinen kriisi 1993

text: Jeltsin ehdotti kansanäänestystä hänen uudistuspolitiikkansa kannatuksesta. Parlamentti suostui tähän, koska se uskoi suuren osan kansaa äänestävän Jeltsiniä vastaan. Kansanäänestys pidettiin ja sen tulos tuki Jeltsiniä. Jeltsin ei vastatoimena hajottanut kansanedustajien kongressia, vaikka hänellä olisi ollut silloin siihen tilaisuus. Jeltsin uskoi yhteistyöhön parlamentin opposition kanssa, mutta turhaan. Vappuna 1993 oppositio järjesti mellakoita Moskovassa. Kesän 1993 aikana esiintyi pieniä mellakoita Moskovassa ja Pietarissa.


title: Venäjän perustuslaillinen kriisi 1993

text: Syyskuussa 1993 Jeltsin lopulta hajotti häntä vastustavan parlamentin. Tämä tapahtui vastoin Venäjän federaation perustuslakia. Lain mukaan parlamentin puhemies Ruslan Hasbulatov olisi tullut maan presidentiksi silloin. Tiistain ja keskiviikon välisenä yönä 21. – 22. syyskuuta 1993 kiihtynyt Ruslan Hasbulatov julisti varapresidentti Aleksandr Rutskoin presidentiksi. Rutskoi vannoi virkavalansa.


title: Venäjän perustuslaillinen kriisi 1993

text: Korkein neuvosto ei noudattanut perustuslakia, koska se päätti erottaa Jeltsinin vajaalukuisena. Tämän jälkeen Hasbulatov säädätti joukon poikkeustilalakeja, muun muassa kuolemanrangaistuksen Jeltsinin johtaman hallituksen seuraajille. Venäjän sisäministeriön turvallisuusjoukot saartoivat valkoisen parlamenttitalon. Parlamentin sähkö, vesi ja puhelinyhteys katkaistiin.


title: Venäjän perustuslaillinen kriisi 1993

text: Viikon ajan Hasbulatovin ja Rutskoin johtama parlamentti jatkoi neuvotteluja, järjestelivät vartiointia ja säätivät lakeja. Alussa saartorenkaan läpi pääsi suuntaan ja toiseen, mutta pian se kuitenkin suljettiin. Linnoittautuneet kulkivat renkaan läpi salakäytävien ja viemärien kautta. Tuhansia kommunisteja jäi piiritysrenkaan ulkopuolelle odottaen turhaan parlamenttitaloon pääsyä. Alussa lyhytkestoiseksi aiottuun etäällä Valkoisesta talosta alkaneeseen kommunistien mielenosoitukseen liittyi noin 1000 voimakasta nuorta miestä, jotka marssivat yliopiston sijasta kohti valkoista taloa. Hyvin koulutetut mellakoijat tuhosivat busseja ja autoja sekä hakkasivat miliisejä verille. Mielenosoittajat mursivat Valkoisen talon piiritysrenkaan ajamalla kuorma-autolla piikkilangan läpi. Oppositiota kutsuttiin "punaruskeiksi", koska heissä oli kommunistien lisäksi kansallissosialisteja. Välittäjänä toiminut ortodoksisen kirkon patriarkka Aleksi II järkyttyi pahoin alkaneista murhista ja sai sydänkohtauksen, minkä takia joutui pitkäksi aikaa sairaalahoitoon. Valkoisen talon lähellä taisteltiin vuorokauden verran.


title: Venäjän perustuslaillinen kriisi 1993

text: Rutskoi saapui pian suurelle Valkoisen talon pohjoisparvekkeelle, ja käski mielenosoittajia hyökkäämään kohti pormestarin taloa ja Venäjän päätelevisioasemaa, Ostankinon televisiokeskusta. Myöhemmin Rutskoi kiisti ulkomaisen TV-yhtiön CNN:in nauhalle saaman hyökkäyskäskyn. Myös Hasbulatov käski mielenosoittajia hyökkäämään, ja eläkkeellä ollut kenraali Aleksandr Makashov tuli hyökkäykseen mukaan. Kapinalliset ajoivat kahdella kuorma-autolla pormestarin talon katukerroksen ikkunoista sisään, ja talo oli helpolla vallattu. Pian panssarit ja kuorma-autot lähtivät ajamaan kohti Ostankinon televisiokeskusta punaliput liehuen ja Neuvostoliiton hymni soiden. Kremlistä oli kuitenkin samaan aikaan lähtenyt muutama hallituksen panssariauto puolustamaan TV-keskusta. Ostankinossa taisteltiin tunteja, ja kymmeniä kuoli. TV sammui pian sen jälkeen, kun alakerrasta oli alkanut kuulua raskaiden konekiväärien rätinää. Tunnin pimennyksen jälkeen TV:n ykköskanava aloitti lähetykset salaisesta kriisistudiosta. Nyt TV:ssä nähtiin muun muassa itkevä Jegor Gaidar, joka pyysi uudistusmielisiä tulemaan ihmiskilviksi Tverin kaduille kaupungintalon ympärille panssareita vastaan. Sinne saapuikin melko pieni määrä, vain muutamia tuhansia ihmisiä. Moskovan keskiluokka ei pitänyt uudistuksista. Toimintakyvytön hallitus pysyi hiljaa, ja iltapäivää kohti hallituksen edustajia alkoi saapua istuntoon. Samaan aikaan Rutskoi määräsi ilmavoimat pommittamaan Kremliä. Rutskoi uskoi kesän laajojen kotimaassaan tekemiensä vierailuretkien pohjalta valtakunnan asevoimien tukevan häntä.


title: Venäjän perustuslaillinen kriisi 1993

text: Jeltsin onnistui taivuttamaan politiikkaan sekaantumaan haluttomat asevoimat puolelleen ja määräämään Moskovan lähellä majailevan Tamanin divisioonan kukistamaan kapinaa. Jeltsinin mielestä asevoimien tuli suojella kansaa väkivaltaisesti toimivia, aseita siviiliväestöäkin tappaakseen käyttäviä kapinallisia vastaan. Ostankinon ammuskelu levisi myös Moskovan kaupunkiin. Jo maanantaina hieman yli puolenyön panssarit ajoivat jo piirittämään Valkoista taloa. Aamuyöllä sadat Valkoisessa talossa olevat lähtivät sieltä, mutta kapinallisten ydinjoukko jäi paikoilleen. Maanantaiaamuna panssarit ampuivat tykeillä Valkoista taloa, jonka keskikerroksissa syttyikin tulipalo iltapäivällä.


title: Venäjän perustuslaillinen kriisi 1993

text: Valkoisen talon saartajiin kuuluva "Erikoisosasto Alfa" halusi neuvotella kapinallisten kanssa, mutta eräs sen valkoista lippua kantaneista upseereista kuoli kapinallisen luodista. Tämä muutti Alfan johtajan mielen, ja Alfan kommandot hyökkäsivät Valkoiseen taloon edeten siellä kerros kerrokselta varoen. Valkoisesta talosta tulitettiin lähitaloja, ja utelias moskovalaisyleisö seurasi tapahtumia henkensä kaupalla. Valkoinen talo paloi näyttävänä soihtuna, ja siitä nousi taivaalle paksu savupatsas. Kapinalliset ja toimittajat piileksivät kellareissa. Yli tuhat kapinallista nousi talosta antautuen. Antautuva Hasbulatov oli romahtaneen näköinen, Rutskoi ylimielinen. Viemärien kautta paennut fasistijohtaja Aleksandr Barkašov löydettiin aamulla Moskovan kaduilta vaikeasti haavoittuneena, mutta pääsi sairaalaan ja palasi taas oppositiotoimiinsa. Kapinan takia ei rangaistu ketään, vaikka kapinan johtajat joutuivat Lefortovon vankilaan kuulusteluihin. Ketään ei syytetty yli 150 ihmisen kuolemasta. Toiset uudistusmieliset arvostelivat Jeltsiniä asevoiman käytöstä Valkoista taloa vastaan.


title: WAMP

text: WAMP on muunnos vastaavasta ohjelmistokokonaisuudesta LAMPista, jossa kokoelma ohjelmia muodostaa WWW-palvelimen jonka alla voidaan ajaa dynaamisia websivuja. Yleisimmin WAMP-ohjelmistokokonaisuutta käytetään ainoastaan paikallisesti eri komentosarjakielellä toteutettujen palveluiden testaamiseen johtuen Apachen heikosta tietoturvasta Windows-ympäristössä.


title: WAMP

text: WAMP sisältää ohjelmat:


title: Revenge (Kissin albumi)

text: Revenge on yhdysvaltalaisen Kiss -yhtyeen kuudestoista studioalbumi. Albumi julkaistiin 19. toukokuuta 1992, ja sen tuotti myös aiemmin yhtyeen kanssa työskennellyt Bob Ezrin. Musiikillisesti "Revenge" on yksi yhtyeen uran raskaimmista studioalbumeista, ja Kissin tavanomaisen hard rock -voittoisen musiikin ohella albumin materiaali lähentelee myös heavy metalia. Albumi oli Kissin ensimmäinen, jolla yhtyeen rumpalina soitti sydänsyöpään menehtyneen Eric Carrin korvannut Eric Singer.


title: Revenge (Kissin albumi)

text: Albumilta julkaistiin viisi singleä: ”God Gave Rock ’N’ Roll to You II”, ”Unholy”, ”Domino”, ”I Just Wanna” ja ”Every Time I Look at You”. Singlejulkaisut menestyivät Yhdysvalloissa "Billboardin" Hot Mainstream Rock Tracks -singlelistalla, ja Euroopassa esimerkiksi ”God Gave Rock ’N’ Roll to You II” nousi hitiksi Britannian, Saksan ja Sveitsin singlelistoilla. Jokaisesta singlekappaleesta kuvattiin myös musiikkivideo. Myös itse albumi menestyi hyvin, sillä se nousi Yhdysvalloissa Billboard 200 -albumilistan kuudenneksi ja ylsi kärkikymmenikköön myös neljässä muussa maassa. Yhdysvalloissa "Revenge" ylitti puolen miljoonan kappaleen eli kultalevyn myynnin noin kahdessa kuukaudessa, ja Kanadassa alle kuukaudessa.


title: Revenge (Kissin albumi)

text: Albumin julkaisua seurasi Revenge Tour -kiertue, jonka aikana yhtye äänitti livealbumin "Alive III" ja taltioi myös konserttivideon "Kiss Konfidential", jotka julkaistiin vuonna 1993.


title: Deutschland sucht den SuperStar

text: Deutschland sucht den SuperStar (lyhenteenä DSDS, ) on Idols-formaattiin perustuva saksalainen televisio-ohjelma, jota esitetään RTL-kanavalla. Ohjelmassa etsitään kilpailijoiden joukosta uusia lupaavia laulajia. Vuonna 2002 alkaneesta ohjelmasta esitetään vuonna 2015 jo 12. tuotantokausi. Dieter Bohlen on ollut ohjelman tuomaristossa jokaisella tuotantokaudella.


title: Deutschland sucht den SuperStar

text: Voittajiksi ohjelmassa ovat selvinneet Alexander Klaws (1. kausi), Elli Erl (2. kausi), Tobias Regner (3. kausi), Mark Medlock (4. kausi), Thomas Godoj (5. kausi), Daniel Schuhmacher (6. kausi), Mehrzad Marashi (7. kausi), Pietro Lombardi (8. kausi), Luca Hänni (9. kausi), Beatrice Egli (10. kausi) ja Aneta Sablik (11. kausi).


title: Gustav Holst

text: Gustavus Theodore von Holst (21. syyskuuta 1874 – 25. toukokuuta 1934) oli englantilainen säveltäjä, jolla oli ruotsalaisia sukujuuria. Hän poisti nimestään ”vonin” ensimmäisen maailmansodan aikana, sillä hän pelkäsi joutuvansa samaistetuksi saksalaisiin. Myös Gustav Holstin tytär Imogen Holst oli säveltäjä.


title: Gustav Holst

text: Holst syntyi Cheltenhamissa ja opiskeli musiikkia Lontoossa. Ennen omistautumistaan säveltäjäksi Holst elätti itsensä soittamalla pasuunaa. Vuosina 1903–1923 hän toimi opettajana eri musiikkioppilaitoksissa, minkä jälkeen hän luopui kaikista julkisista tehtävistään ja keskittyi yksinomaan sävellystyöhön. Holst kuoli Lontoossa.


title: Gustav Holst

text: Holstin soitetuimpiin sävellyksiin kuuluu orkesterisarja "Planeetat" ("The Planets", 1914–1916), ja erityisesti sen Jupiter-osan melodiaan perustuva isänmaallinen hymni "I Vow to Thee, My Country". Säveltäjä itse ei kuitenkaan pitänyt "Planeettoja" parhaana teoksenaan. Lisäksi hän sävelsi muun muassa oopperoita, kuoroteoksia, sinfonioita ja muuta orkesterimusiikkia. Holstin sävellystyyli antoi vaikutteita monille myöhemmille brittiläisille säveltäjille.


title: Kuulento

text: Kuulento tarkoittaa Maan kiertolaiseen Kuuhun suuntautuvaa joko miehitettyä tai miehittämätöntä avaruuslentoa. Miehittämättömiä kuulentoja sanotaan luotainlennoiksi. Näitä ovat muun muassa Neuvostoliiton Luna 9 ja Yhdysvaltain Surveyor 1. Miehitettyjä lentoja Kuuhun on toistaiseksi tehnyt vain Yhdysvallat Apollo-ohjelman puitteissa 1969–1972; Kuussa kävi 12 astronauttia. Ensimmäinen Kuuhun laskeutunut miehitetty lento oli Apollo 11 heinäkuussa 1969, jolloin astronautti Neil Armstrong astui ensimmäisenä Kuun kamaralle. Tällä hetkellä viimeisin miehitetty kuulento oli Apollo 17 vuonnan 1972. Kiinan Chang’e-3 2013 oli ensimmäinen pehmeä laskeutuminen Kuuhun sitten vuoden 1976.


title: Kuulento

text: Neuvostoliiton yritys lähettää miehitettyjä kuulentoja epäonnistui, kun valtava N-1-raketti tuhoutui jo miehittämättömissä koelaukaisuissaan monien suunnitteluvirheiden takia. Myös Yhdysvaltain Saturn V -raketissa oli joitain ongelmia, mutta sen laukaisut onnistuivat. Neuvostoliitto salasi pitkään epäonnistumisensa. Yhdysvaltain hallinto päätti vuonna 1972 lopettaa liian kalliiksi katsomansa kuulennot.


title: Kuulento

text: Miehitettyjä kuulentoja ovat eräät niiden valmisteluissa mukana olemattomat tahot Yhdysvalloissa väittäneet huijaukseksi.


title: Kuulento

text: Vuoden 2003 Columbia-sukkulan onnettomuuden jälkeen Yhdysvallat aloitti uusiin kuulentoihin kykenevien alusten kehittämiseen suuntaavan Project Constellationin, jossa oli määrä toteuttaa paluu kuuhun vuonna 2020. Projekti menetti rahoituksensa Barack Obaman vuoden 2011 budjetissa. Tekniikan kehityksen ja kaupallisten toimijoiden myötä kuulentojen ja pysyvän kuutoiminnan suunnittelu on kuitenkin voimistunut 2010-luvun lopulla. 2018 julkaistiin ensimmäinen uusi miehitetty kuulento DearMoon; mukaan lukien lennon rahoittaja ja ensimmäinen nimetty osallistuja.


title: Keraami

text: Keraamit ovat epäorgaanisia, ei-metallisia aineita, joiden raaka-aineita ovat useimmiten metallioksidit, nitridit tai karbidit. Keraameja valmistetaan korkeissa lämpötiloissa. Keramiikassa tehdään keraamisia esineitä savesta.


title: Keraami

text: Keraamien tyypillisiä ominaisuuksia ovat muun muassa hyvä lämmönkestävyys, hyvä mekaanisen rasituksen kestävyys, kovuus, alhainen tiheys, hyvä kulutuksen ja korroosion kesto sekä pieni kitka.


title: Keraami

text: Tekniset keraamit tai konstruktiokeraamit ovat koneenrakennuksessa viime vuosikymmeninä käyttöön otettuja uusia rakennemateriaaleja, jotka joissakin tapauksissa korvaavat metalleja useimmiten korkeaa käyttölämpötilaa, kovuutta ja kemiallista kestävyyttä vaativissa kohteissa. Keraamisten materiaalien ongelmana on niiden hauraus. Osan mitoitusta ei voida tehdä lujuuden perusteella, vaan joudutaan ottamaan huomioon säröistä aiheutuvat satunnaistekijät. Keraamit kestävät puristusta jopa kymmenkertaisesti enemmän kuin vetoa. Keraamisia esineitä valmistetaan yleensä jauhemetallurgisin menetelmin.


title: Julius Klengel

text: Julius Klengel (1859–1933) oli saksalainen säveltäjä ja sellisti.


title: Julius Klengel

text: Klengel opiskeli sellon soittoa aluksi isänsä ja myöhemmin muun muassa Emil Hegarin johdolla. 15-vuotiaana Klengel pääsi orkesteriin soittamaan selloa ja vuonna 1881 hänestä tuli professori Leipzigin konservatoriossa. Klengelin pääteoksiin kuuluu muun muassa neljä sellokonserttoa ja kaksi kontrabassokonserttoa.


title: Oulun Uinti

text: Oulun Uimaseura ja Oulun Uimarit 73 yhdistyivät Oulun Uinti 1906 ry:ksi vuonna 2011. Tällöin Oulun Uimaseura ry (OUS) nimi muuttui Oulun Uinti 1906 ry (OU). Oulun uinti on suomalainen, 10. heinäkuuta 1906 perustettu uimaseura. Se on yksi Suomen vanhimmista uimaseuroista. Uimareita seurassa on useita satoja alle kouluikäisistä SM-tason huippu-uimareihin. Oulun Uimaseura on Pohjois-Suomen vanhin ja menestynein uimaseura. OUS:in uimarit ovat neljänkymmenen viimeisen vuoden aikana voittaneet aikuisten SM-uinneissa noin neljäsataa mitalia. Nuorten sarjoissa SM-mitalimäärä ylittää jo kuuden sadan. 1960-luvulta lähtien Oulun uimaseurasta on noussut uimareita edustamaan Suomea kansainvälisissä arvokilpailuissa.


title: Rolling Stone

text: Rolling Stone on kahdesti kuussa ilmestyvä yhdysvaltalainen musiikkiin, politiikkaan ja populaarikulttuuriin keskittynyt aikakauslehti. Lehden perustivat vuonna 1967 San Franciscossa Jann Wenner, joka on yhä lehden toimittaja ja julkaisija, ja musiikkikriitikko Ralph J. Gleason. "Rolling Stone" on yksi alansa maailmanlaajuisesti arvostetuimmista julkaisuista.


title: Rolling Stone

text: Lehden erikoisuuksia ovat pitkät musiikkilistat, joissa lehden toimitus on listannut esimerkiksi maailman kaikkien aikojen parhaat kappaleet ja albumit. Rolling Stonen erikoislistoja ovat esimerkiksi 500 Greatest Albums of All Time, 500 Greatest Songs of All Time sekä 100 Greatest Guitarists.


title: Rolling Stone

text: "Rolling Stonen" ensimmäinen numero painettiin pienessä sanfranciscolaisessa kirjapainossa vuonna 1967. Painos oli 40 000 kappaletta, joista 34 000 palautui lehtimyyjiltä takaisin myymättöminä. Underground-tyylisenä ja tabloid-sanomalehden näköisenä aloittaneesta lehdestä kasvoi kuitenkin pian oman sukupolvensa kulttuuri-ikoni, ja vuonna 1974 sen levikki oli jo 325 000. Perustaja Jann Wenner kuitenkin halusi erottautua ajan ”hippilehdistä” ammattimaisuudella, kuten selkeällä taitolla.


title: Rolling Stone

text: Lehden tyyli ja ilmiasu ovat vaihdelleet vuosien kuluessa, mutta keskeinen osa sen sisältöä on aina ollut rockiin keskittyvä musiikkijournalismi ja rockmaailman tapahtumien uutisointi. Vuonna 1973 "The New York Timeskin" kehui "Rolling Stonea" ”varsin hyvistä reportaaseista”. Toisaalta 1970-luvun alussa osa lehden toimituskunnasta olisi halunnut lehden ottavan vankemmin poliittista kantaa muun muassa Vietnamin sotaan ja Richard Nixonin presidenttiyteen Watergate-skandaaleineen, mutta Jann Wenner halusi pitää lehden ensisijaisesti poliittisesti neutraalina musiikkilehtenä.


title: Rolling Stone

text: Vuonna 1975 lehti sai uutisvoiton saadessaan tietää kidnapatun ja sitten itsekin rikolliseksi ryhtyneen Patty Hearstin olinpaikan. Lehti teki hänestä sarjan juttuja.


title: Rolling Stone

text: "Rolling Stonen" alkuaikojen kuuluisin kirjoittaja oli gonzojournalismin isänä pidetty Hunter S. Thompson. Lehti julkaisi myös muun muassa Tom Wolfen ja Truman Capoten tekstejä.


title: Rolling Stone

text: Vuonna 1977 "Rolling Stonen" toimitus muutti länsirannikolta New Yorkiin, ja vähitellen lehti alkoi tehdä yhä enemmän myönnytyksiä mediamaailman kaupallisten lakien edessä. Samalla musiikkikenttä hajosi yhä pienemmiksi osakulttuureiksi, ja lehden toimittajat alkoivat siirtyä muiden lehtien palvelukseen. "Rolling Stone" alkoi kirjoittaa enemmän muun muassa muodista ja teknologiasta ja pudota yhä enemmän kelkasta musiikkibisneksen seuraamisessa. Esimerkiksi 1980-luvun nousevat nimet U2 ja Talking Heads pääsivät "Timen" ja "Newsweekin" kanteen aiemmin kuin "Rolling Stonen".


title: Rolling Stone

text: 1990-luvulla "Rolling Stone" yritti nuorentaa lukijakuntaansa julkaisemalla enemmän juttuja televisio- ja elokuvatähdistä ja muusta viihdebisneksestä, mutta vuosituhannen vaihteen jälkeen lehden fokus on jälleen monipuolistunut. Vuonna 2002 Jann Wenner palkkasi uuden päätoimittajan nopeasti kasvaneesta nuorten miesten FHM-lehdestä saavuttaakseen nuorempia lukijasukupolvia. Vuonna 2006 "Rolling Stone" juhli näyttävästi tuhannetta numeroaan.


title: Brahmaputra

text: Brahmaputra (tiibetiksi "yar-klung gtsang-po") on joki Aasiassa. Sen alkulähteet ovat Kailasvuorella Himalajan vuoriston pohjoisosassa Tiibetissä, josta se etenee murtautuen vuorijonon läpi vuoriston itäpäässä ja jatkaa lounaaseen kohti Bengalinlahtea, jossa se yhtyy Gangesiin muodostaen valtavan suistoalueen. Joen kokonaispituus on 2900 km, josta noin 1300 km on kulkukelpoista väylää isohkoillekin aluksille.


title: Brahmaputra

text: Joen nimi tarkoittaa hindujen Brahman poikaa. Siihen liittyy monia mytologisia tarinoita.


title: Brahmaputra

text: Kiinan yläjuoksulle rakentamat ja suunnittelemat padot vaikuttavat jokeen oleellisesti, mikä on kiristänyt välejä Intian kanssa.


title: Kauhuromantiikka

text: Kauhuromantiikka (usein myös "gotiikka" tai adjektiivina "goottilainen") oli taidesuuntaus Euroopassa vuodesta 1764 noin 1800-luvun alkuun asti. Se oli romantiikan alalaji, joka käytti teoksissaan yliluonnollisia aineksia. Kauhuromantiikka oli pääasiassa kirjallisuuden tyylilaji, mutta myös maalaustaiteesta löytyy runsaasti kauhuromanttisia vaikutteita.


title: Kauhuromantiikka

text: Kauhuromantiikan vaikutus on ollut merkittävä, sillä se loi perustan nykyiselle kauhukirjallisuudelle. Sen lisäksi kauhuromantiikka on säilynyt kiinteänä osana niin romaaneissa kuin myös elokuvissa. Kauhuromantiikan uudemmasta versiosta voitaneen mainita Daphne du Maurierin romaani Rebekka ja Alfred Hitchcockin elokuvaversio siitä.


title: Bernardo Alberto Houssay

text: Bernardo Alberto Houssay (10. huhtikuuta 1887 – 21. syyskuuta 1971) oli argentiinalainen fysiologi. Hän toimi professorina Buenos Airesissa 1910-1946. Hän sai vuonna 1947 Nobelin lääketieteenpalkinnon yhdessä Carl ja Gerty Corin kanssa selvitettyään aivolisäkkeen etulohkon ja sen erittämän sokeritautia aiheuttavan tekijän osuutta hiilihydraattiaineenvaihdunnassa.


title: Vasikka

text: Vasikka tarkoittaa eritoten sorkkaeläimiin kuuluvan naudan poikasta. Tiineeksi tullessaan lehmä odottaa yhdeksän kuukautta, kuten ihminenkin, ja synnyttää sitten yleensä yhden vasikan; kaksosia syntyy likimain yhtä usein kuin ihmisilläkin. Vastasyntyneet vasikat ovat noin 40-kiloisia.


title: Vasikka

text: Lehmän ensimaito, jota erittyy heti poikimisen jälkeen, on nimeltään ternimaitoa. Se eroaa koostumukseltaan tavallisesta maidosta ja on paljon ravinteikkaampaa. Vasikka on syntyessään enemmän yksimahainen kuin märehtijä. Se on aluksi riippuvainen nestemäisestä ravinnosta eikä se voi sulattaa muuta kuin maitoa. Kuivaa rehua vasikka alkaa syödä 1–2 viikon iässä, jonka seurauksena sen etumahat ja mahojen keskinäiset suhteet muuttuvat ja se alkaa kehittyä märehtijäksi. Vasikka voidaan vieroittaa juotolta noin kahden kuukauden iässä.


title: Vasikka

text: Vasikka vieroitetaan emästään yleensä heti, luomutuotannossa sen annetaan olla emänsa kanssa muutamasta päivästä viikkoon. Lehmä leimaantuu vasikkaansa heti, mutta vasikalla leimautuminen kestää pari päivää. Mitä pidempään vasikka ja lehmä viettävät yhdessä, sitä stressaavampaa vieroitus on vasikalle.


title: Vasikka

text: Vasikat ovat välitysvalmiita 1–2 kuukauden iässä, jolloin suurin osa sonnivasikoista ja osa lehmävasikoista viedään lihanjalostukseen erikoistuneille tiloille jatkokasvatettaviksi ja sieltä lopulta teurastettavaksi. Loput jäävät maidontuotantoon ja poikimaan.


title: Vasikka

text: "Juottovasikka" eli "lihotusvasikka" on hyvin maukkaan lihan saamiseksi maidolla ruokittu nuori nauta. Sitä ruokitaan 2–5 kuukauden ikäiseksi lähinnä kuorimattomalla maidolla, mutta myös kuoritulla maidolla ennen teurastusta. Vasikalle voidaan antaa myös viljaväkirehuja nopeuttamaan kasvua. Korsirehun tarjoamista vältetään, koska se huonontaa lihan laatua. Vasikan kasvettua kaksi kuukautta sille aletaan kuitenkin syöttää heiniä 200 grammaa päivässä.


title: Vasikka

text: "Ruohovasikka" on kevättalvella syntynyt vasikka, joka kasvaa kesän laidunruokinnalla ja teurastetaan syys-lokakuun vaihteessa teuraspainon ollessa alle 80 kilogrammaa.


title: Duke Nukem: Manhattan Project

text: Duke Nukem: Manhattan Project on Sunstorm Interactiven ja ARUSH Entertainmentin kehittämä sivulta kuvattu tasohyppelypeli. Peli on kuten aiemmat Duke Nukem -versiot, mutta paremmilla grafiikoilla.


title: Duke Nukem: Manhattan Project

text: "Manhattan Project" kertoo hyper-maskuliinisesta toimintasankarista, Duke Nukemista. Tällä kertaa hän pyrkii nujertamaan "Mech Morphix" -nimisen hullun tiedemiehen, joka käyttää radioaktiivista liejua, GLOPP:ia (Gluon Liquid Omega-Phased Plasma) luodakseen mutaatioita tappaviksi hirviöiksi ja kaapatakseen Manhattanin, yhden New Yorkin kaupunginosista. Dukella on jälleen edessä yhden miehen maailmanpelastusoperaatio.


title: Duke Nukem: Manhattan Project

text: Peli tapahtuu kahdeksassa eri maassa, joissa jokaisessa on kolme osaa ja viimeisessä maassa Duke matkaa avaruuteen tappamaan "Mech Morphix"in. Mukana on perinteiset "loppuvastukset".


title: Duke Nukem: Manhattan Project

text: Pelissä on seitsemän erilaista asetta; pistooli, putkipommi (pipebomb), haulikko, konekivääri, Anti-GLOPPer, PRPG eli Rocket Launcher ja Pulse Cannon. Ammustyyppejä on kolme; Ammo (pistooliin, haulikkoon ja konekivääriin), GLOPP (Anti-GLOPPeriin ja Pulse Cannoniin), sekä putkipommit, joita käytetään myös Rocket Launcherissa. Lisäksi vihollisia voi potkia.


title: Duke Nukem: Manhattan Project

text: Pelissä lähes jokainen vihollinen (lukuun ottamatta lentäviä kamerapommeja ja robotteja) on eläin, joka on GLOPPin avulla muutettu mutantiksi. Anti-GLOPPer-ase ei tapa vihollisia, vaan muuttaa ne takaisin eläimiksi. Jos eläin astuu GLOPPiin, se muuttuu takaisin mutantiksi.


title: Tulostumaton merkki

text: Tulostumaton merkki tai tyhjätilamerkki eli tyhjämerkki (myös tyhje tai tyhjemerkki) on tietotekniikassa merkki, jolla ei tulostettaessa tai normaalissa tekstinäkymässä ole erityistä symbolia mutta joka muiden merkkien keskellä silti erottuu, koska se vie tilaa vaaka- tai pystysuunnassa. Tyhjämerkkejä ovat välilyöntimerkit, sarkainmerkki sekä rivin- ja kappaleenvaihtomerkit.


title: Tulostumaton merkki

text: Tyhjämerkkien lisäksi tietokonemerkistöihin sisältyy laitteiston ohjauskoodeja, jotka eivät yleensä näy edes epäsuorasti. Osa tyhjämerkeistäkin luokitellaan Unicode-merkistössä ohjauskoodeiksi, toiset taas eräänlaisiksi välimerkeiksi.


title: Tulostumaton merkki

text: "Tulostumaton merkki" on tarkkaan ottaen vain näkyvä symboli, joka voi joissain tilanteissa edustaa varsinaista tyhjämerkkiä sen paikan ja tarkoituksen havainnollistamiseksi. Erityisesti monessa tekstinkäsittelyohjelmassa tulostumattomat merkit ovat kytkettävissä näkyviin, jolloin niiden symbolit ilmaantuvat tavallisten merkkien lomaan laitteen näytössä mutta eivät kuitenkaan tulostu paperille. Tällöin välilyöntiä usein edustaa rivinkeskinen piste (·), sarkausta oikealle osoittava nuoli (→), rivinvaihtoa vasemmalle kääntyvä kulmanuoli (↵) ja kappaleenvaihtoa kappaleen merkki (¶). Tulostumattomien merkkien symbolit voivat kuitenkin vaihdella sovellusohjelmasta riippuen.


title: Tulostumaton merkki

text: Välilyönti muodostaa tekstissä pienen tyhjän tilan, joka erottaa sanoja (tai muita merkkijonoja) toisistaan. Tavallisesti sanavälin kohdalla teksti voi myös jakautua eri riveille, jos se ei yhdelle riville mahdu. Niin sanottu sitova välilyönti ei kuitenkaan salli rivinvaihtoa. Sekä tavallisesta että sitovasta välilyönnistä on olemassa typografisia muunnelmia, jotka voivat (fontista ja tilanteesta riippuen) muodostaa tavallista välilyöntimerkkiä kapeamman tai leveämmän välin.


title: Tulostumaton merkki

text: Peräkkäisillä välilyönneillä pyritään joskus muotoilemaan tekstin ulkoasua, mutta tulos voi olla epäluotettava, ja usein tällaisiin tarkoituksiin suositellaankin muita menetelmiä. Esimerkiksi HTML-sivujen merkkaukseen sisällytetyt peräkkäiset välilyönnit näyttävät selaimissa vain yhdeltä välilyönniltä.


title: Tulostumaton merkki

text: Tavallinen välilyönti kirjoitetaan painamalla tietokoneen välilyöntinäppäintä, joka on näppäimistön alarivissä sijaitseva leveä näppäin. Sitova välilyönti voidaan laajennettua suomalaista näppäinasettelua käytettäessä kirjoittaa pitämällä pohjassa -näppäintä, samalla kun painetaan välilyöntinäppäintä.


title: Tulostumaton merkki

text: Sarkain- eli tabulaattorimerkki ohjaa kohdistimen siirtymään seuraavaan sarkainkohtaan, jolloin tekstissä merkin perään muodostuu vaihtelevan levyinen tyhjä tila. Sarkainmääritysten avulla tekstiä voidaan muotoilla sarakkeiksi, jotka asemoituvat joka rivillä samaan kohtaan. Oletusarvoisesti tekstinkäsittelyohjelmat käyttävät omia sarkainmäärityksiään, mutta käyttäjä voi määrittää kunkin tekstikappaleen sarkainkohdat haluamallaan tavalla. Sarkainmerkkiä seuraava teksti voi sarkainkohdan tyypistä riippuen asemoitua sarkainkohdan oikealle tai vasemmalle puolelle tai sen keskelle.


title: Tulostumaton merkki

text: Sarkainmerkki ( ’vaakasuuntainen sarkaus’) on ASCII-perusmerkistöön sisältyvä ohjausmerkki, ja sen Unicode-tunnus on U+0009. Se kirjoitetaan sarkainnäppäimellä, joka sijaitsee näppäimistön vasemmassa laidassa. Tyypillisesti sarkainnäppäimessä on kuva pystyviivaan törmäävästä nuolesta (⇥) ja mahdollisesti teksti "Tab". Joissain tilanteissa sarkainnäppäin toimii navigointinäppäimenä, jota painamalla voi siirtyä esimerkiksi taulukon solusta toiseen.


title: Tulostumaton merkki

text: Tietokoneella kirjoitettaessa ei tavallisesti tarvitse kiinnittää huomiota siihen, miten teksti jakautuu riveiksi, sillä jos se ei mahdu yhdelle riville, useimmat ohjelmistot osaavat välilyönnin jälkeen siirtää viimeisen sanan automaattisesti seuraavalle riville. Tämä ei kuitenkaan ollut itsestään selvää automaattisen tietojenkäsittelyn alkuaikoina, vaan järjestelmää piti ehkä erikseen ohjeistaa toteuttamaan rivinvaihto (samaan tapaan kuin kirjoituskoneella piti aina rivin täyttyessä varta vasten siirtyä uuden rivin alkuun). Siksi tekstiin lisättiin ohjausmerkki tai itse asiassa kaksi merkkiä, joista toinen ohjasi kohdistimen siirtymään rivin alkuun ja toinen seuraavalle riville. Myöhemmin ruvettiin ajattelemaan, että kahta erillistä merkkiä ei välttämättä tarvita, vaan rivinvaihdon voi ohjelmoida tapahtumaan yhdelläkin merkillä, mutta eri järjestelmissä päädyttiin erilaisiin ratkaisuihin.


title: Tulostumaton merkki

text: Kappaleenvaihto on tekstissä rivinvaihtoa merkittävämpi, rakenteellinen siirtymä, mitä tavallisesti osoitetaan jättämällä kappaleiden väliin tyhjä rivi tai hieman tyhjää tilaa seuraavan kappaleen ensimmäisen rivin alkuun. Tyhjä rivi voidaan yksinkertaisimmillaan tuottaa kahdella peräkkäisellä rivinvaihdolla (ja tämä onkin käytäntönä esimerkiksi sähköposteissa ja wiki-merkintäkielessä). Tekstinkäsittelyohjelmien kehittäjät keksivät kuitenkin, että koska tavalliset rivinvaihdot hoituvat tekstinkäsittelyssä automaattisesti, yksi varta vasten lisättävä rivinvaihto riittäisi tällaisissa yhteyksissä osoittamaan kappaleenvaihtoa. Myöhemmin tosin huomattiin, että joskus tekstin muotoilemiseksi tarvitaan myös erikseen kirjoitettavaa rivinvaihtoa, joka ei osoita kappaleen rajaa, ja koska alkuperäinen rivinvaihtomerkki oli jo omaksuttu kappaleenvaihdon merkiksi, tarvittiin vielä jokin muu merkki osoittamaan pelkkää rivinvaihtoa.


title: Tulostumaton merkki

text: Merkistötasolla on siis olemassa useita rivin- tai kappaleenvaihtomerkkejä, joiden käyttö erilaisissa tietokonejärjestelmissä ja -ohjelmistoissa ei historiallisista syistä ole yhdenmukaista. Jo ASCII-perusmerkistöönkin sisältyneistä rivinvaihtomerkeistä on Unix-tyyppisissä järjestelmissä (mukaan lukien Linux ja OS X) vanhastaan käytetty merkkiä U+000A (LF), vanhoissa Mac OS -järjestelmissä merkkiä U+000D (CR) ja Windows-järjestelmissä näiden kahden yhdistelmää (CRLF). Lisäksi Ebcdic-pohjaisissa järjestelmissä on ollut käytössä U+0085 (NEL). Käytäntöjen kirjavuus voi aiheuttaa huomattavia ongelmia, etenkin kun laitteet ovat verkon välityksellä yhteydessä toisiinsa, sillä ohjelmistojen pitäisi pystyä selvittämään, mitkä merkit tai merkkiyhdistelmät kussakin tiedostossa osoittavat rivin- tai kappaleenvaihtoja. Yhtenäisemmän käytännön mahdollistamiseksi Unicode määrittelee erikseen myös yksiselitteisen rivinvaihtomerkin U+2028 (LS) ja kappaleenvaihtomerkin U+2029 (PS).


title: Tulostumaton merkki

text: HTML-sivuilla ja XML-tallenteissa esiintyviä rivin- ja kappaleenvaihtoja ei tuoteta tyhjämerkeillä vaan rakenteelliseen tai esitykselliseen merkkaukseen perustuvilla elementeillä. Rivin- ja kappaleenvaihtomerkkejä voidaan tosin käyttää sivun koodauksessa, mutta selainten kuuluu tavallisesti esittää ne ikään kuin ne olisivat pelkkiä välilyöntimerkkejä tai jättää ne kokonaan huomioimatta.


title: Tulostumaton merkki

text: Tyypillisesti rivinvaihto tuotetaan painamalla tietokonenäppäimistön kirjainosan oikeassa laidassa sijaitsevaa palautusnäppäintä, jossa voi olla vasemmalle kääntyvän kulmanuolen kuva (↵) tai teksti "Return" tai "Enter" (joissain näppäimistömalleissa kirjainosan oikealla puolella on lisäksi erityinen numerosormio, jonka oikeassa alanurkassa oleva "enter"- eli syöttönäppäin toimii käytännössä samalla tavalla). Tilanteesta riippuen järjestelmä tulkitsee näppäilyn rivin- tai kappaleenvaihdoksi tai tiedonsyöttökomennoksi. Tekstinkäsittelyohjelmissa, joissa palautusnäppäin oletusarvoisesti tuottaa kappaleenvaihdon, pelkkä rivinvaihto voidaan kirjoittaa pitämällä samaan aikaan pohjassa vaihtonäppäintä .


title: Tulostumaton merkki

text: Tyhjemerkeillä voidaan myös ohjelmoida Whitespace-ohjelmointikielen avulla.


title: Aimo Känkänen

text: Aimo Johannes Känkänen (24. toukokuuta 1922 Muolaa – 12. helmikuuta 2016 Lahti) oli suomalainen urkuri ja säveltäjä. Känkänen teki elämäntyöstään suurimman osan Lahdessa. Suuren suosion saanut vuosittainen musiikkitapahtuma Lahden Kansainvälinen Urkuviikko on Känkäsen perustama.


title: Aimo Känkänen

text: Lahden kaupunginhallitus myönsi hänelle vuonna 1990 Lahti-mitalin numero 26.


title: Ian McEwan

text: Ian McEwan (s. 21. kesäkuuta 1948, Aldershot) on englantilainen kirjailija. Hän syntyi Englannissa ja vietti suuren osan lapsuudestaan Itä-Aasiassa, Saksassa ja Pohjois-Afrikassa, minne hänen isänsä, skottilainen upseeri David McEwan, oli sijoitettu. Hän opiskeli Sussexin ja East Anglian yliopistoissa ja valmistui ensimmäisenä Malcolm Bradburyn uraauurtaneesta luovan kirjoittamisen koulutusohjelmasta.


title: Ian McEwan

text: McEwan sai Booker-palkinnon vuonna 1998 ilmestyneestä romaanistaan "Amsterdam". Hän on kuninkaallisen kirjallisuusseuran ja taideseuran sekä Amerikan tiede- ja taideakatemian jäsen. Vuonna 1999 Töpfer-säätiö myönsi hänelle Shakespeare-palkinnon Hampurissa. McEwan on myös British Humanist Associationin tukijäsen. Hänelle myönnettiin brittiläisen imperiumin komentajan arvonimi vuonna 2000.


title: Ian McEwan

text: McEwan on ollut naimisissa kahdesti. Vuonna 1999 hänen ensimmäinen vaimonsa Penny Allen pakeni heidän 13-vuotiaan poikansa kanssa sen jälkeen, kun ranskalainen tuomioistuin oli päättänyt, että poika piti palauttaa isälleen, jolle oli annettu pojan ja hänen 15-vuotiaan veljensä yksinhuoltajuus. McEwanin toinen vaimo Annalena McAfee oli aikaisemmin "The Guardian" -lehden kulttuuriosaston toimituspäällikkönä.


title: Ian McEwan

text: Vuonna 2002 McEwan sai tietää, että hänellä on veli, joka oli annettu adoptoitavaksi toisen maailmansodan aikana. Asia nousi julkisuuteen vuonna 2007. Veli, muurari David Sharp, syntyi kuusi vuotta Iania aikaisemmin, kun heidän äitinsä oli naimisissa toisen miehen kanssa. David Sharpilla ja Ian McEwanilla on samat vanhemmat, mutta Sharp syntyi avioliiton ulkopuolella, kun heidän äitinsä oli vielä naimisissa ensimmäisen miehensä kanssa. Ensimmäisen miehen kuoltua taistelussa Sharpin äiti meni naimisiin rakastajansa kanssa, ja Ian syntyi muutamaa vuotta myöhemmin.


title: Pohjoisterritorio

text: Pohjoisterritorio () on Australian pohjoisosassa sijaitseva territorio. Sen pinta-ala on 1 420 968 km², siellä oli vuoden 2018 arvion mukaa 247 300 asukasta. Pohjoisterritorion pääkaupunki on Darwin, jonka etäisyys Australian pääkaupungista Canberrasta on 3 144 kilometriä. Muita merkittäviä kaupunkeja Darwinin lisäksi ovat Alice Springs (noin 1 500 kilometriä etelään Darwinista) ja Katherine.


title: Pohjoisterritorio

text: Pohjoisterritorion lipussa on okrankeltaista ja mustaa kuvaamassa autiomaata ja aboriginaalien perintöä.


title: Pohjoisterritorio

text: Pohjoisterritorio rajautuu pohjoisessa Timorin- ja Arafuranmereen sekä idässä Carpentarianlahteen. Rannikkoseutu on tasaista, ja rannikolla on monia saaria. Niistä suurimmat ovat Melvillensaari, Bathurstinsaari ja Groote Eylandt.


title: Pohjoisterritorio

text: Rannikkotasangon ja Arnheminmaan eteläpuolella maasto alkaa hiljalleen kohota laajaksi ylätasangoksi, joka jatkuu myös naapuriosavaltioiden puolelle. Territorion eteläosissa kohoaa MacDonnellvuoristo, jossa on muun muassa alueen korkein vuori, 1 511 metrin korkuinen Mount Zeil. Alice Springsin kaupungin lounaispuolella on monia suuria kivimuodostelmia, kuten Kata Tjuta ja Uluru. Territorion kaakkoisosa kuuluu Simpsonin aavikkoon, ja sen pohjoispuolella on ruohoinen ylänköalue Barkly Tableland.


title: Pohjoisterritorio

text:
Pohjoisterritorion jokia:
Kolme neljästä ensimmäisestä yrityksestä asuttaa Pohjois-Australian rannikko epäonnistui alueen karuuden tähden. Alue oli osa Uutta Etelä-Walesia vuodesta 1825 vuoteen 1863, ja osa Etelä-Australiaa vuodesta 1863 vuoteen 1911. 1. tammikuuta 1911 Pohjoisterritorio erotettiin Etelä-Australiasta ja siirrettiin liittovaltion hallintaan. Pohjoisterritorio jaettiin vuonna 1927 kahtia Pohjois-Australiaksi ja Keski-Australiaksi.


title: Pohjoisterritorio

text: Pohjoisterritorio perustettiin uudelleen vuonna 1931. Vuonna 1947 terriotorio sai oman hallinnon, josta kehittyi oma vaaleilla valittu parlamentti vuonna 1974.


title: Pohjoisterritorio

text: Pohjoisterritorio on hallinnollisesti Australian territorio, mikä tarkoittaa että sillä on pienempi hallinto ja itsemääräämisoikeus kuin osavaltioilla. Pohjoisterritoriota kuitenkin käsitellään kokonsa vuoksi usein kuten osavaltiota, ja sillä on poikkeuksellisesti oma parlamentti ja lainsäädäntö. Kuningattaren seremoniallista valtaa pitää Australian kenraalikuvernöörin nimittämä hallintovirkamies (engl. "Administrator"). Pohjoisterritorion päämies on hallituksen pääministeri (engl. "Chief minister"). Territorioilla on kaksi edustajaa Australian parlamentin ylä- ja alahuoneissa.


title: Pohjoisterritorio

text: Pohjoisterritoriolla on oma yksikamarinen parlamentti. Sen 25 jäsentä valitaan vaaleilla suunnilleen neljän vuoden välein. Vaalit voittaneen puolueen puheenjohtajasta tulee Pohjoisterritorion pääministeri ja hän valitsee hallinnon ministerit. Kruunun edustajalla eli hallintovirkamiehellä on toimeenpanovalta. Hän vahvistaa territorion lait ja allekirjoittaa viralliset asiakirjat. Lisäksi hän edustaa territoriota.


title: Pohjoisterritorio

text: Tuomiovalta on jaettu tuomioistuimille, joita on kaksi: Maistratti (engl. "Magistrates' Court") ja Korkein oikeus (engl. "Supreme Court"). Maistraatin alaisuudessa on useita paikallisia alioikeuksia, joissa käsitellään pienempiä rikkomuksia.


title: Pohjoisterritorio

text: Paikallishallinnosta vastaavat paikallishallintoalueet, joita on 16. Alueet vastaavat kuntia, ja niiden vastuulla on kunnallistekniikka sekä julkiset palvelut kuten puistot, kirjastot ja hautausmaat. Pohjoisterritoriossa on myös viisi kunnallishallinnotonta aluetta.


title: Pohjoisterritorio

text: Pohjoisterritorion ainoan rautatien, Adelaiden–Darwinin rautatien pohjoinen päätepiste on Darwinin kaupungissa, josta se johtaa Alice Springsin kautta etelään Port Augustaan. Rataosuus Darwin–Alice Springs valmistui 2003. Tärkein tie on mantereen poikki kulkeva Stuart Highway, joka yhdistää Pohjoisterritorion Etelä-Australiaan.


title: Pohjoisterritorio

text: Pohjoisterritorion asukasluku oli vuoden 2016 väestönlaskennan mukaan 228 833 asukasta. Väestönkasvu oli viiden vuoden aikana ollut 8,0 prosenttia. Australian tilastokeskuksen arvion mukaan territorioissa oli kesäkuussa 2018 noin 247 300 asukasta.